
MAŽOS VERTĖS SKELBIAMOS APKLAUSOS SĄLYGOS

ATSISKAITYMŲ MOKĖJIMO KORTELĖMIS APTARNAVIMO, ELEKTRONINIŲ KORTELIŲ SKAITYTUVŲ NUOMOS, PALAIKYMO IR PRIEŽIŪROS PASLAUGŲ VIEŠASIS PIRKIMAS 

1. BENDROSIOS NUOSTATOS
[bookmark: _Toc47844929][bookmark: _Toc60525483][bookmark: _Hlk182466442]1.1. Muitinės departamentas prie Lietuvos Respublikos finansų ministerijos (toliau – perkančioji organizacija) vykdo Atsiskaitymų mokėjimo kortelėmis aptarnavimo, elektroninių kortelių skaitytuvų nuomos, palaikymo ir priežiūros paslaugų viešąjį pirkimą mažos vertės skelbiamos apklausos būdu (toliau – Apklausa).
[bookmark: _Hlk34141805]1.2. Pirkimas vykdomas vadovaujantis Lietuvos Respublikos viešųjų pirkimų įstatymu (toliau – Viešųjų pirkimų įstatymas), Mažos vertės pirkimų tvarkos aprašu (patvirtintas Viešųjų pirkimų tarnybos direktoriaus 2017 m. birželio 28 d. įsakymu Nr. 1S-97) (toliau – Aprašas), Lietuvos Respublikos civiliniu kodeksu (toliau – Civilinis kodeksas), kitais viešuosius pirkimus reglamentuojančiais teisės aktais bei šiomis Apklausos sąlygomis.
1.3. Apklausoje gali dalyvauti juridiniai ir fiziniai asmenys ar bendrai veiklai susivienijusių asmenų grupės (toliau – teikėjas).
1.4. Pirkimo dokumentai skelbiami Centrinėje viešųjų pirkimų informacinėje sistemoje (toliau – CVP IS). Perkančiosios organizacijos ir teikėjo bendravimas ir keitimasis informacija vyksta naudojantis CVP IS priemonėmis. Elektroninėmis priemonėmis pasiūlymus gali teikti tik tie teikėjai, kurie yra registruoti CVP IS, adresu https://viesiejipirkimai.lt/.
1.5. Pirkimas atliekamas laikantis sąžiningumo, lygiateisiškumo, nediskriminavimo, skaidrumo principų ir abipusio pripažinimo, proporcingumo ir konfidencialumo bei nešališkumo reikalavimų. Priimant sprendimus dėl Apklausos sąlygų vadovaujamasi racionalumo principu.
1.6. Pirkimą organizuoja ir vykdo perkančiosios organizacijos generalinio direktoriaus 2025 m. gegužės 23 d. įsakymu Nr. 1BE-349 sudaryta Viešojo pirkimo komisija (toliau – komisija). Perkančiosios organizacijos kontaktinis asmuo – Kristina Laucytė, Muitinės departamento Viešųjų pirkimų skyriaus vyriausioji specialistė, el. paštas kristina.laucyte@lrmuitine.lt.
1.7. Teikėjas pats padengia visas pasiūlymo rengimo ir pateikimo išlaidas. Perkančioji organizacija nėra atsakinga ar įpareigota šias išlaidas atlyginti.
1.8. Perkančiosios organizacijos ir teikėjo pranešimai vienas kitam, atliekant Viešųjų pirkimų įstatymo reglamentuotas pirkimo procedūras, teikiami lietuvių kalba.
1.9. Perkančioji organizacija yra pridėtinės vertės mokesčio (toliau – PVM) mokėtoja. 
1.10. Pirkimo procedūrų ir sutarties vykdymo metu asmens duomenys bus tvarkomi vadovaujantis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) nuostatomis.
1.11. Perkančioji organizacija:
1.11.1 privalo nutraukti pradėtas pirkimo procedūras, jeigu buvo pažeisti Viešųjų pirkimų įstatymo 17 straipsnio 1 dalyje nustatyti principai ir atitinkamos padėties negalima ištaisyti;
1.11.2. turi teisę savo iniciatyva nutraukti pradėtas pirkimo procedūras, jeigu atsirado aplinkybių, kurių negalima buvo numatyti, arba pirkimo dokumentuose padaryta esminių klaidų, dėl kurių pirkimas tampa nebetikslingas ar jį įvykdžius būtų įsigytas perkančiosios organizacijos poreikių neatitinkantis pirkimo objektas.
1.12. Jeigu perkančioji organizacija patikslina pirkimo dokumentus, naujesni pakeitimai turi pirmenybę prieš senesnius pakeitimus. Teikėjai turi vadovautis naujausia paskelbta pirkimo dokumentų versija.

2. PIRKIMO OBJEKTAS
2.1. Pirkimo objektas – atsiskaitymų mokėjimo kortelėmis aptarnavimo paslaugos (toliau – Paslaugos), įskaitant banko teikiamas atsiskaitymų kortelėmis apdorojimo paslaugas ir Paslaugų realizavimui reikalingos techninės įrangos – stacionarių ir mobiliųjų elektroninių kortelių skaitytuvų (toliau – EKS) – nuomą, priežiūrą ir aprūpinimą eksploatacinėmis medžiagomis bei programinės įrangos parengimą, kurių savybės ir reikalavimai yra nustatyti pateiktoje techninėje specifikacijoje (Apklausos sąlygų 1 priedas). 
[bookmark: part_53456fb0400e4137853b6ea54cca4a9c][bookmark: part_a5fa1546a1bc4902b89255147b27fd3a]2.2. Numatomas stacionarių EKS skaičius – 22 vnt., mobiliųjų EKS skaičius – 2 vnt. Esant Perkančiosios organizacijos poreikiui, po Sutarties sudarymo EKS kiekis gali didėti arba mažėti, bet ne daugiau kaip 30 (trisdešimt) proc.
2.3. Paslaugų teikimo vieta – perkančiosios organizacijos numatyta ir pasirinkta aptarnavimo vieta, kurioje yra (bus) paslaugų teikėjo įrengtas elektroninis kortelių skaitytuvas. Aptarnavimo vietos gali keistis.
2.4. Pirkimas į dalis neskaidomas. 
2.5. Paslaugos neperkamos per Centrinę perkančiąją organizaciją, kadangi šio objekto nėra kataloge.
2.6. Teikėjas per 2 (du) mėnesius nuo sutarties pasirašymo dienos sutartyje nurodytose aptarnavimo vietose privalo įrengti ir parengti darbui EKS. Paslaugų teikimo terminas – 36 (trisdešimt šeši) mėnesiai nuo 2025 m. spalio 1 d.
2.7. Pirkimo metu nebus deramasi.
[bookmark: _Toc47844930][bookmark: _Toc60525484]2.8. Numatoma pirkimo sutarties vertė: 69 641,00 Eur (šešiasdešimt devyni tūkstančiai šeši šimtai keturiasdešimt vienas euras, 00 ct), su PVM.
2.9. Teikėjams neleidžiama pateikti alternatyvių pasiūlymų.
2.10. Pirkimas laikomas žaliuoju, nes siūlomos paslaugos tenkina Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ (pirkimo dokumentų paskelbimo dieną galiojanti aktuali redakcija) patvirtinto Aplinkos apsaugos kriterijų taikymo, vykdant žaliuosius pirkimus, tvarkos aprašo 4.4.4.1 papunkčio reikalavimus – paslaugoms teikti sunaudojama mažiau gamtos išteklių, t. y. viešojo pirkimo – pardavimo sutartis, sąskaita faktūra,  kiti su viešojo pirkimo – pardavimo sutarties vykdymu susiję dokumentai yra sudaromi elektroniniu būdu, o tai reiškia, kad nespausdinant šių dokumentų yra naudojama mažiau gamtos išteklių. Išimtiniais atvejais su viešojo pirkimo – pardavimo sutarties vykdymu susiję dokumentai, turi (gali) būti pateikiami popieriniu formatu, jeigu toks formatas privalomas pagal teisės aktus arba Perkančioji organizacija nurodo tokį būtinumą – tokiu atveju turi būti naudojamas perdirbtas popierius, kuris atitinka minimaliuosius aplinkos apsaugos kriterijus, patvirtintus Tvarkos aprašu.

3. TEIKĖJŲ KVALIFIKACIJOS REIKALAVIMAI
3.1. Perkančioji organizacija nenustato teikėjų pašalinimo pagrindų.
3.2.  Teikėjas, dalyvaujantis pirkime, turi atitikti 1 lentelėje nurodytus kvalifikacijos reikalavimus. Teikėjo kvalifikacija turi būti įgyta iki pasiūlymų pateikimo termino pabaigos (susipažinimo su pasiūlymais dienos).


					1 lentelė
	Eil. Nr.
	Kvalifikacijos reikalavimai
	Kvalifikacijos reikalavimus įrodantys dokumentai
CVP IS priemonėmis pateikiamos skaitmeninės dokumentų kopijos

	1.
	Teikėjas turi būti įregistruotas įstatymų nustatyta tvarka ir turėti teisę verstis ta veikla, kuri reikalinga pirkimo sutarčiai įvykdyti
	Valstybės įmonės Registrų centro išduota Lietuvos Respublikos juridinių asmenų registro išplėstinio išrašo kopija ar kiti dokumentai, patvirtinantys Teikėjo teisę verstis atitinkama veikla (finansinės paslaugos), arba atitinkamos užsienio šalies institucijos (profesinių ar veiklos tvarkytojų, valstybės įgaliotų institucijų pažymos, kaip yra nustatyta toje valstybėje, kurioje Teikėjas registruotas) išduotas dokumentas ar priesaikos deklaracija, liudijanti Teikėjo teisę verstis atitinkama veikla.
Jei verstis tam tikra veikla reikalingi leidimai, licencijos, atestatai ar kiti dokumentai, teikėjas pateikia atitinkamų institucijų išduotų leidimų, licencijų, atestatų ar kitų dokumentų kopijas



3.3. Perkančiajai organizacijai patikrinus pasiūlymus ir nustačius galimą laimėtoją, tik iš jo bus prašomi atitikimą kvalifikacijos reikalavimams patvirtinantys dokumentai.
3.4. Perkančioji organizacija bet kuriuo pirkimo procedūros metu, siekdama užtikrinti tinkamą pirkimo procedūros atlikimą, gali paprašyti kandidatų ar dalyvių pateikti visus ar dalį dokumentų, patvirtinančių atitiktį kvalifikacijos reikalavimams. Jeigu teikėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, teikėjas, teikdamas pasiūlymą, perkančiajai organizacijai įsipareigoja, kad sutartį vykdys tik teisę verstis atitinkama veikla turintys asmenys.
3.5. Perkančioji organizacija turi teisę reikalauti, kad užsienio valstybės teikėjo valstybėje išduoti šio skyriaus 3.2 punkte nurodyti dokumentai būtų legalizuoti vadovaujantis Dokumentų legalizavimo ir tvirtinimo pažyma (Apostille) tvarkos aprašu, patvirtintu Lietuvos Respublikos Vyriausybės 2006 m. spalio 30 d. nutarimu Nr. 1079, ir 1961 m. spalio 5 d. Hagos konvencija dėl užsienio valstybėse išduotų dokumentų legalizavimo panaikinimo, išskyrus atvejus, kai pagal Lietuvos Respublikos tarptautines sutartis ar Europos Sąjungos teisės aktus dokumentas yra atleistas nuo legalizavimo ir (ar) tvirtinimo žymos (Apostille).
3.6. Perkančioji organizacija nereikalauja dokumentų, kurie patvirtina, kad teikėjas atitinka kvalifikacijos reikalavimus teikėjams, jeigu ji: 
3.6.1. turi galimybę susipažinti su šiais dokumentais ar informacija tiesiogiai ir neatlygintinai prisijungusi prie nacionalinės duomenų bazės bet kurioje valstybėje narėje arba naudodamasi CVP IS priemonėmis; 
3.6.2. šiuos dokumentus jau turi iš ankstesnių pirkimo procedūrų ir šie dokumentai yra galiojantys pasiūlymo pateikimo metu.
3.7. Teikėjo pasiūlymas atmetamas, jeigu apie nustatytų reikalavimų atitikimą jis pateikė melagingą informaciją, kurią perkančioji organizacija gali įrodyti bet kokiomis teisėtomis priemonėmis.
3.8. Teikėjas, teikdamas pasiūlymą, perkančiajai organizacijai įsipareigoja, kad sutartį vykdys tik teisę verstis atitinkama veikla turintys asmenys.

4. DALYVAVIMAS PIRKIMO PROCEDŪROSE
4.1. Pasiūlymą gali pateikti ūkio subjektų grupė. Jei pirkime jungtinės veiklos sutarties pagrindu dalyvauja ūkio subjektų grupė, ji pateikia jungtinės veiklos sutartį arba tinkamai patvirtintą jos kopiją.
4.2. Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant numatomą su perkančiąja organizacija sudaryti pirkimo sutartį bei numatyta, kuris iš šios sutarties dalyvių įgaliojamas jungtinės veiklos sutarties dalyvių vardu teikti pasiūlymą, o laimėjus pirkimą, ir pasirašyti pirkimo sutartį su perkančiąja organizacija, teikti PVM sąskaitas - faktūras atsiskaitymams (mokėjimai bus atliekami tik vienam iš jungtinės veiklos sutarties partnerių), pasirašyti su pirkimo sutarties vykdymu susijusius dokumentus (įgaliotas dalyvis). Taip pat šia jungtinės veiklos sutartimi turi būti užtikrinta solidari visų jos šalių atsakomybė už prievolių perkančiajai organizacijai nevykdymą (nepriklausomai nuo jų įnašo pagal jungtinės veiklos sutartį).
4.3. Perkančioji organizacija nereikalauja, kad, ūkio subjektų grupės pateiktą pasiūlymą pripažinus geriausiu ir pasiūlius sudaryti pirkimo sutartį, ši ūkio subjektų grupė įgytų tam tikrą teisinę formą.
4.4. Teikėjas gali pasitelkti subteikėjus/subrangovus.
4.5. Jeigu teikėjas pirkimo sutarčiai vykdyti numato pasitelkti subteikėjus/subrangovus, jų dalyvavimas nepriklausomai nuo pirkimo objektą sudarančių prekių/paslaugų/darbų vertės turi būti patvirtintas ketinimų protokolu arba preliminaria sutartimi ar kitu dokumentu. Šie dokumentai turi būti pateikti kartu su pasiūlymu. 
4.6. Teikėjai gali remtis kitų ūkio subjektų pajėgumais, neatsižvelgdami į tai, kokio teisinio pobūdžio yra jų ryšiai. Šiuo atveju teikėjai privalo įrodyti perkančiajai organizacijai, kad vykdant pirkimo sutartį tie ištekliai jiems bus prieinami. Tam įrodyti teikėjas turi pateikti pirkimo sutarčių ar kitų dokumentų nuorašus, kurie patvirtintų, kad teikėjui kitų ūkio subjektų ištekliai bus prieinami per visą sutartinių įsipareigojimų vykdymo laikotarpį. Tokiomis pačiomis sąlygomis ūkio subjektų grupė gali remtis ūkio subjektų grupės dalyvių arba kitų ūkio subjektų pajėgumais.
[bookmark: _Toc47844931][bookmark: _Toc60525485]
5. PASIŪLYMŲ RENGIMAS, PATEIKIMAS, KEITIMAS
5.1. Pateikdamas pasiūlymą, teikėjas sutinka su šiomis Apklausos sąlygomis ir patvirtina, kad priima pirkimo dokumentus kaip vientisą ir nedalomą dokumentą, sutinka su visomis pirkimo dokumentų nuostatomis, taip pat, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.
5.2. Perkančioji organizacija laikys, kad visi teikėjai, pateikę pasiūlymus, yra susipažinę su Lietuvos Respublikos teisės aktais, reglamentuojančiais viešuosius pirkimus, viešojo pirkimo sutarčių sudarymą ir vykdymą, ir kitais teisės aktais, kurių nuostatos gali liesti bet kokius tarp perkančiosios organizacijos ir teikėjų susiklostančius santykius, kylančius iš, ar susijusius su šio pirkimo procedūromis.
5.3. Pateikdamas savo pasiūlymą, teikėjas pareiškia ir garantuoja, kad susipažino su visomis šio pirkimo dokumentų nuostatomis. 
5.4. Pasiūlymas turi būti pateikiamas elektroninėmis priemonėmis naudojant CVP IS. 
5.5. Visi pasiūlyme pateikiami dokumentai turi būti pasirašyti vadovo ar jo įgalioto asmens ir pateikti elektronine forma, t. y. tiesiogiai suformuoti elektroninėmis priemonėmis arba pateikti kaip skaitmeninės dokumentų kopijos (pvz., jungtinės veiklos sutartis, leidimai, licencijos, ir pan.). Pateikiami dokumentai ar skaitmeninės dokumentų kopijos turi būti prieinami naudojant nediskriminuojančius, visuotinai prieinamus duomenų failų formatus (pvz., pdf, jpg, doc ir kt.). Pateikus dokumentų kopijas, perkančioji organizacija turi teisę paprašyti teikėjo, kad jis pristatytų pateiktų dokumentų originalus, jei abejoja dėl pateiktų dokumentų autentiškumo.
5.6. Teikėjo pasiūlymas bei kita korespondencija pateikiama lietuvių kalba. Jei atitinkami dokumentai yra išduoti kita, nei reikalaujama kalba, turi būti pateiktos tinkamai patvirtinto vertimo į lietuvių kalbą skaitmeninės kopijos. Tinkamu laikomas teikėjo ar jo įgalioto asmens parašu, nurodant pasirašiusiojo asmens pareigų pavadinimą, vardą (vardo raidę), pavardę, datą ir antspaudą (jei turi), patvirtintas vertimas arba vertimas, patvirtintas vertėjo parašu ir vertimo biuro antspaudu (jei turi). 
5.7. Pasiūlymą sudaro:
5.7.1. teikėjo elektroninėmis CVP IS priemonėmis pateiktų dokumentų ir atsakymų CVP IS priemonėmis visuma:
5.7.1.1. užpildyta pasiūlymo forma, parengta pagal Apklausos sąlygų 2 priedą. Teikiant pasiūlymą rekomenduojame vadovautis Viešųjų pirkimų tarnybos rekomendacijomis, paskelbtomis adresu „PowerPoint“ pateiktis (lrv.lt);
[bookmark: _Hlk34123602]5.7.1.2. pasirašyta jungtinės veiklos sutarties skaitmeninė kopija, jeigu pasiūlymą teikia ūkio subjektų grupė;
[bookmark: _Hlk34123713]5.7.1.3. įgaliojimas ar kitas dokumentas, suteikiantis teisę pasirašyti ir (ar) pateikti pasiūlymą ir (ar) atskirus jo dokumentus (pirkimo dokumentuose nustatytu būdu ir tvarka) (taikoma, jei pasiūlymą pasirašo ir (ar) pateikia ne vadovas);
[bookmark: _Hlk515280472]5.7.1.4. jei teikėjas pasitelkia ūkio subjektus, kurių pajėgumais remiasi – įrodymus, kad šie ištekliai bus prieinami per visą sutartinių įsipareigojimų vykdymo laikotarpį ir ūkio subjekto sutikimas būti įtrauktam į teikėjo pasiūlymą;
5.7.1.5. jei teikėjas pasitelkia subteikėjus, subteikėjo deklaracija ar kitas dokumentas, patvirtinantis jo sutikimą būti subteikėju pirkime;
5.7.1.6. kita Apklausos sąlygose prašoma informacija ir (ar) dokumentai.
5.8. Vienas teikėjas gali pateikti tik vieną pasiūlymą – individualiai arba kaip ūkio subjektų grupės narys. Laikoma, kad teikėjas pateikė daugiau kaip vieną pasiūlymą, jeigu tą patį pasiūlymą pateikė ir raštu (popierine forma vokuose) ar elektroniniu paštu, ir naudodamasis CVP IS priemonėmis. Jei teikėjas pateikia daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus, visi tokie pasiūlymai bus atmesti. 
5.9. Teikėjui nėra leidžiama pateikti alternatyvių pasiūlymų. Teikėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.
5.10. Pasiūlymas turi būti pateiktas iki 2025 m. birželio 5 d. 9 val. 00 min. (Lietuvos Respublikos laiku) tik elektroninėmis priemonėmis, naudojant CVP IS. Teikėjui CVP IS susirašinėjimo priemonėmis paprašius, perkančioji organizacija CVP IS susirašinėjimo priemonėmis patvirtina, kad teikėjo pasiūlymas yra gautas ir nurodo gavimo dieną, valandą ir minutę.
5.11. Teikėjai pasiūlyme turi nurodyti, kokia pasiūlyme pateikta informacija yra konfidenciali. Teikėjai, nurodydami konfidencialią informaciją turi atsižvelgti į Viešųjų pirkimų įstatymo 20 straipsnio reikalavimus. Jei teikėjas nenurodo konfidencialios informacijos, laikoma, kad tokios informacijos Teikėjo pasiūlyme nėra.
5.12. Pasiūlymuose nurodoma kaina pateikiama eurais. Apskaičiuojant kainą turi būti atsižvelgta į šių Apklausos sąlygų 1 priede nurodytą techninę specifikaciją, į pirkimo objekto aprašymą ir pan. Į paslaugų kainą turi būti įskaityti visi mokesčiai ir visos teikėjo išlaidos, susijusios su tinkamu pirkimo sutarties įvykdymu, įskaitant ir išlaidas, patiriamas už sąskaitų pateikimą per „SABIS“ sistemą. Kainos pasiūlyme nurodomos suapvalintos, paliekant du skaitmenis po kablelio. Jei teikėjas yra ne PVM mokėtojas, turi apie tai nurodyti pasiūlyme, nurodant juridinį pagrindą.
5.13. Pasiūlymas galioja teikėjo pasiūlyme nurodytą laiką. Pasiūlymas turi galioti ne trumpiau nei 120 (šimtas dvidešimt) dienų nuo pasiūlymų pateikimo termino pabaigos (pasiūlymo pateikimo diena į terminą nėra įskaičiuojama). Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek numatyta Apklausos sąlygose. 
5.14. Pasiūlymo parengimo išlaidas padengia pats teikėjas. Perkančioji organizacija neatsakys ir neprisiims jokių išlaidų, nepriklausomai nuo to, kaip vyktų ir baigtųsi viešasis pirkimas. Kvietimas pateikti pasiūlymą neįpareigoja perkančiosios organizacijos dalyvių atžvilgiu vykdyti pradėtą viešąjį pirkimą.
5.15. Kol nesibaigė pasiūlymų galiojimo laikas, perkančioji organizacija CVP IS priemonėmis turi teisę prašyti, kad teikėjai pratęstų jų galiojimą iki konkrečiai nurodyto laiko. Teikėjas CVP IS priemonėmis tokį prašymą gali atmesti.
5.16. Teikėjas iki nustatyto pasiūlymų pateikimo termino pabaigos turi teisę pakeisti arba atšaukti savo pasiūlymą. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu perkančioji organizacija jį gauna pateiktą CVP IS priemonėmis iki pasiūlymų pateikimo termino pabaigos. Norėdamas vėl pateikti atsiimtą ar pakeistą pasiūlymą, teikėjas turi jį pateikti iš naujo.
5.17. Perkančioji organizacija neatsako už CVP IS sutrikimus ar kitus nenumatytus atvejus, dėl kurių pasiūlymai nebuvo gauti ar gauti pavėluotai. Atsižvelgiant į tai, teikėjams siūloma rengti pasiūlymus taip, kad liktų pakankamai laiko jiems laiku ir tinkamai pateikti.  
5.18. Perkančioji organizacija turi teisę pratęsti pasiūlymo pateikimo terminą. Apie naują pasiūlymų pateikimo terminą perkančioji organizacija paskelbia CVP IS. 
5.19. Teikėjo teikiamas pasiūlymas gali būti užšifruojamas. Teikėjas, nusprendęs pateikti užšifruotą pasiūlymą, turi:
5.19.1. iki pasiūlymų pateikimo termino pabaigos naudodamasis CVP IS priemonėmis pateikti užšifruotą pasiūlymą (užšifruojamas visas pasiūlymas arba pasiūlymo dokumentas, kuriame nurodyta pasiūlymo kaina). Instrukciją, kaip teikėjui užšifruoti pasiūlymą, galima rasti „PowerPoint“ pateiktis (lrv.lt).
5.19.2. per 30 min. nuo pasiūlymų pateikimo termino pabaigos CVP IS susirašinėjimo priemonėmis pateikti slaptažodį, su kuriuo perkančioji organizacija galės iššifruoti pateiktą pasiūlymą.  Iškilus CVP IS techninėms problemoms, kai teikėjas neturi galimybės pateikti slaptažodžio per CVP IS susirašinėjimo priemonę, teikėjas turi teisę slaptažodį pateikti kitomis priemonėmis, pvz., perkančiosios organizacijos oficialiu elektroniniu paštu. Tokiu atveju teikėjas turėtų būti aktyvus ir įsitikinti, kad pateiktas slaptažodis laiku pasiekė adresatą (pavyzdžiui, susisiekęs su perkančiąja organizacija oficialiu jos telefonu ir (arba) kitais būdais). 
5.20. Teikėjui užšifravus visą pasiūlymą ir iki susipažinimo su pasiūlymais procedūros pradžios nepateikus (dėl jo paties kaltės) slaptažodžio arba pateikus neteisingą slaptažodį, kuriuo naudodamasi perkančioji organizacija negalėjo iššifruoti pasiūlymo, pasiūlymas laikomas nepateiktu ir nėra vertinamas. Jeigu nurodytu atveju teikėjas užšifravo tik pasiūlymo dokumentą, kuriame nurodyta pasiūlymo kaina, o kitus pasiūlymo dokumentus pateikė neužšifruotus – perkančioji organizacija teikėjo pasiūlymą atmeta kaip neatitinkantį pirkimo dokumentuose nustatytų reikalavimų (teikėjas nepateikė pasiūlymo kainos).

[bookmark: _Toc47844932][bookmark: _Toc60525486]6. PASIŪLYMŲ GALIOJIMO UŽTIKRINIMAS 
6.1. Perkančioji organizacija nereikalauja pasiūlymo galiojimo užtikrinimo.

7. SKELBIAMOS APKLAUSOS SĄLYGŲ PAAIŠKINIMAS IR 
PATIKSLINIMAS
7.1. Apklausos sąlygos gali būti paaiškinamos, patikslinamos teikėjų iniciatyva kreipiantis į perkančiąją organizaciją tik CVP IS susirašinėjimo priemonėmis. Prašymai paaiškinti Apklausos sąlygas gali būti pateikiami perkančiajai organizacijai CVP IS susirašinėjimo priemonėmis ne vėliau kaip likus 2 (dviem) darbo dienoms iki pasiūlymų pateikimo termino pabaigos. Teikėjai turėtų būti aktyvūs ir pateikti klausimus ar paprašyti paaiškinti Apklausos sąlygas iš karto jas išanalizavę, atsižvelgdami į tai, kad, pasibaigus pasiūlymų pateikimo terminui, pasiūlymo turinio keisti nebus galima.
7.2. Nesibaigus pasiūlymų pateikimo terminui perkančioji organizacija turi teisę savo iniciatyva paaiškinti, patikslinti Apklausos sąlygas.
[bookmark: _Hlk34122374]7.3. Atsakydama į kiekvieną teikėjo CVP IS susirašinėjimo priemonėmis pateiktą prašymą paaiškinti Apklausos sąlygas, jeigu jis buvo pateiktas nepasibaigus šių Apklausos sąlygų 7.1 punkte nurodytam terminui, arba aiškindama, tikslindama Apklausos sąlygas savo iniciatyva, perkančioji organizacija turi paaiškinimus, patikslinimus paskelbti CVP IS ne vėliau kaip likus 1 (vienai) darbo dienai iki pasiūlymų pateikimo termino pabaigos.
7.4. Perkančioji organizacija, paaiškindama ar patikslindama Apklausos sąlygas privalo užtikrinti teikėjų anonimiškumą, t. y. privalo užtikrinti, kad teikėjas nesužinotų kitų teikėjų, dalyvaujančių pirkimo procedūrose, pavadinimų ir kitų rekvizitų.
7.5. Perkančioji organizacija nerengs susitikimų su teikėjais dėl Apklausos sąlygų paaiškinimų.
7.6. Jeigu komisija pirkimo sąlygas paaiškina (patikslina) ir negali pirkimo sąlygų paaiškinimų (patikslinimų) pateikti taip, kad visi teikėjai juos gautų likus ne mažiau kaip 1 (vienai) darbo dienai iki pasiūlymų pateikimo termino pabaigos, pasiūlymų pateikimo terminas nukeliamas ne trumpesniam laikui nei tas, kiek vėluojama pateikti paaiškinimus (patikslinimus). 
7.7. Jei pateikti paaiškinimai ar patikslinimai iš esmės keičia pirkimo dokumentuose nustatytus pirkimo objektui keliamus reikalavimus, reikalavimus teikėjui ar pasiūlymų rengimo reikalavimus, pasiūlymų pateikimo terminas skaičiuojamas iš naujo nuo paaiškinimų ar patikslinimų paskelbimo CVP IS priemonėmis dienos. 

8. SUSIPAŽINIMO SU ELEKTRONINĖMIS PRIEMONĖMIS 
GAUTAIS PASIŪLYMAIS PROCEDŪRA
[bookmark: _Ref58464629][bookmark: _Ref60481995]8.1. Susipažinimo procedūroje su CVP IS priemonėmis teikėjų pateiktais pasiūlymais teikėjai ar jų įgalioti atstovai dalyvauti nekviečiami.
8.2. Susipažinimas su CVP IS priemonėmis gautais pasiūlymais vyks 2025 m. birželio 5 d., suėjus pasiūlymų pateikimo laikui.

9. PASIŪLYMŲ NAGRINĖJIMAS IR PASIŪLYMŲ ATMETIMO 
PRIEŽASTYS
9.1. Pirkimui pateiktus pasiūlymus nagrinėja ir vertina komisija. Pasiūlymai nagrinėjami ir vertinami nedalyvaujant pasiūlymus pateikusių teikėjų atstovams.
9.2. Nagrinėjama: 
9.2.1. ar pasiūlymas atitinka Apklausos sąlygose nustatytus reikalavimus. Komisija gali prašyti, kad teikėjas paaiškintų savo pasiūlymą, jei tai nepakeistų pasiūlymo esmės ir pirkimo dokumentų reikalavimų neatitinkantis pasiūlymas netaptų atitinkantis pirkimo dokumentų reikalavimus;
9.2.2. ar teikėjas atitinka keliamus kvalifikacinius reikalavimus, jeigu jie yra keliami. Komisija gali prašyti, kad teikėjas paaiškintų, patikslintų atitikimą keliamiems kvalifikaciniams reikalavimams;
9.2.3. ar nebuvo pasiūlytos per didelės, perkančiajai organizacijai nepriimtinos kainos;
9.2.4. ar pasiūlyme nurodyta bendra kaina atitinka jos sudėtinių dalių sumą. Jei komisija pasiūlymų vertinimo metu ras pasiūlyme nurodytos kainos apskaičiavimo klaidų, paprašys teikėjo per jo nurodytą terminą ištaisyti pasiūlyme pastebėtas aritmetines klaidas, nekeičiant pasiūlyme nurodytos kainos. Taisydamas pasiūlyme nurodytas aritmetines klaidas, teikėjas neturi teisės atsisakyti kainos sudedamųjų dalių arba papildyti kainą naujomis dalimis.
9.3. Jeigu teikėjas pateikė netikslius, neišsamius ar klaidingus dokumentus ar duomenis apie atitiktį Apklausos sąlygų reikalavimams arba šių dokumentų ar duomenų trūksta, perkančioji organizacija gali nepažeisdama lygiateisiškumo ir skaidrumo principų prašyti dalyvį šiuos dokumentus ar duomenis patikslinti, papildyti arba paaiškinti per jos nustatytą protingą terminą. Pasiūlymai tikslinami, papildomi arba paaiškinami vadovaujantis Pasiūlymų patikslinimo, papildymo ar paaiškinimo taisyklėmis (patvirtintos Viešųjų pirkimų tarnybos direktoriaus 2022 m. gruodžio 30 d. įsakymu Nr. 1S-240).
9.4. Komisija gali nevertinti viso teikėjo pasiūlymo, jeigu patikrinęs jo dalį nustato, kad pasiūlymas, vadovaujantis jam nustatytais reikalavimais, turi būti atmetamas.
9.5. Teikėjų pateikti pasiūlymo turinio paaiškinimai, pasiūlyme nurodytų aritmetinių klaidų pataisymai siunčiami tik CVP IS priemonėmis, tokiu pat būdu vykdomas ir susirašinėjimas su Apklausos sąlygose nurodytu asmeniu, įgaliotu palaikyti tiesioginį ryšį su teikėjais.
9.6. Perkančioji organizacija atmeta pasiūlymą, jeigu:
9.6.1. teikėjas pasiūlymą pateikė ne CVP IS priemonėmis;
9.6.2. teikėjas nesilaiko sąlygų dėl alternatyvių pasiūlymų teikimo;
9.6.3. teikėjas nepratęsia pasiūlymo galiojimo;
9.6.4. pasiūlymas neatitinka Apklausos sąlygose nustatytų reikalavimų (pasiūlyme nurodytas pirkimo objektas neatitinka reikalavimų nurodytų specifikacijoje, pasiūlymas pateiktas nesilaikant nustatytos pasiūlymo formos ir pan.) ir jo trūkumai negali būti ištaisyti vadovaujantis Pasiūlymų patikslinimo, papildymo ar paaiškinimo taisyklėmis, patvirtintomis Viešųjų pirkimų tarnybos direktoriaus 2022 m. gruodžio 30 d. įsakymu Nr. 1S-240;
9.6.5. pasiūlymą pateikęs teikėjas neatitiko Apklausos sąlygose nustatytų kvalifikacijos reikalavimų arba perkančiosios organizacijos prašymu nepatikslino pateiktų netikslių ar neišsamių duomenų apie savo kvalifikaciją (jeigu taikoma);
9.6.6. teikėjas pateikė melagingą informaciją, kurią perkančioji organizacija gali įrodyti bet kokiomis teisėtomis priemonėmis;
9.6.7. teikėjas per perkančiosios organizacijos nurodytą terminą neištaisė aritmetinių klaidų ir (ar) nepaaiškino pasiūlymo;
9.6.8. teikėjas pateikė daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus;
9.6.9. teikėjas pateikė netikslius, neišsamius pirkimo dokumentuose nurodytus kartu su pasiūlymu teikiamus dokumentus: teikėjo įgaliojimą asmeniui pasirašyti pasiūlymą, jungtinės veiklos sutartį ar jų nepateikė ir perkančiosios organizacijos prašymu jų nepateikė per perkančiosios organizacijos nurodytą terminą;
9.6.10. teikėjo pasiūlyta kaina yra per didelė ir nepriimtina. Teikėjo pasiūlyta kaina yra per didelė ir nepriimtina, jeigu viršija Apklausos sąlygų 2.8 papunktyje nurodytą sumą; 
[bookmark: _Toc47844936][bookmark: _Toc60525490]9.6.11. teikėjas užšifravo dokumentą, kuriame nurodyta pasiūlymo kaina ir iki susipažinimo su pasiūlymu procedūros pradžios nepateikė (dėl jo paties kaltės) slaptažodžio arba pateikė neteisingą slaptažodį, kuriuo naudodamasi perkančioji organizacija negalėjo iššifruoti pasiūlymo.

10. PASIŪLYMŲ VERTINIMAS
10.1. Pasiūlymuose nurodytos kainos bus vertinamos eurais.
[bookmark: _Hlk515371519]10.2. Perkančioji organizacija iš neatmestų pasiūlymų išrenka ekonomiškai naudingiausią pasiūlymą. Ekonomiškai naudingiausias pasiūlymas išrenkamas pagal kainą. Pasiūlymai bus vertinami lyginant pasiūlytas kainas eurais su PVM.
10.3. Jei teikėjas neįskaičiuoja į savo pasiūlymo kainą PVM, nes pagal galiojančius teisės aktus prievolė apskaičiuoti ir apmokėti PVM tenka perkančiajai organizacijai, Komisija, siekdama užtikrinti viešųjų pirkimų principų laikymąsi, vien tik pasiūlymo palyginimo tikslais prie teikėjo pasiūlytos bendros pasiūlymo kainos be PVM prideda sumą, kurią sudarytų perkančiosios organizacijos išlaidos apmokant PVM, taikant toms prekėms LR pridėtinės vertės mokesčio įstatyme nustatytą PVM tarifą. Tokiu atveju su kitų teikėjų pasiūlytomis bendromis kainomis yra lyginama ir vertinama komisijos apskaičiuota kaina.

[bookmark: _Toc47844937][bookmark: _Toc60525491]11. PASIŪLYMŲ EILĖS SUDARYMAS IR LAIMĖJUSIO PASIŪLYMO 
NUSTATYMAS
[bookmark: _Hlk515371887]11.1. Perkančioji organizacija norėdama priimti sprendimą dėl laimėjusio pasiūlymo, pagal Apklausos sąlygose nustatytus kriterijus ir tvarką nedelsdama įvertina pateiktus pasiūlymus ir nustato pasiūlymų eilę (išskyrus atvejus, kai pasiūlymą pateikia arba įvertinus pasiūlymus liko tik vienas teikėjas). Eilė nustatoma ekonominio naudingumo mažėjimo tvarka (t. y. kainų didėjimo tvarka). Jeigu kelių teikėjų pasiūlymai vienodo ekonominio naudingumo, nustatant pasiūlymų eilę pirmesnis į šią eilę įrašomas teikėjas, kurio pasiūlymas CVP IS priemonėmis įregistruotas anksčiausiai. Laimėjusiu pripažįstamas pasiūlymas, įrašytas pirmuoju pasiūlymų eilėje. Tais atvejais, kai pasiūlymą pateikė tik vienas teikėjas arba įvertinus pasiūlymus liko tik vienas teikėjas, pasiūlymų eilė nenustatoma ir jo pasiūlymas laikomas laimėjusiu, jeigu nebuvo atmestas pagal Apklausos sąlygų 9.6 punkto nuostatas. 
11.2. Komisija nedelsdama, ne vėliau kaip per 3 darbo dienas, CVP IS priemonėmis informuoja teikėjus apie: 
11.2.1. pasiūlymo atitikimą pirkimo sąlygų reikalavimams;
11.2.2. pasiūlymo atmetimą ir tokio atmetimo priežastis;
11.2.3. nustatytą pasiūlymų eilę ir pasiūlymą, pripažintą laimėjusiu;
11.2.4. priimtą sprendimą sudaryti pirkimo sutartį ir tikslų pirkimo sutarties sudarymo atidėjimo terminą (jei jis taikomas);
11.2.5. priežastis, dėl kurių buvo priimtas sprendimas nesudaryti pirkimo sutarties, ar pradėti pirkimą iš naujo;
11.2.6. pirkimo nutraukimą;
11.2.7. anksčiau teikėjams praneštų pirkimo procedūrų pratęsimą, atsiradusį dėl teikėjo prašymo pateikimo ar ieškinio pareiškimo teismui, nurodant terminų pratęsimo priežastis;
11.2.8. teismo priimtus sprendimus dėl teikėjo prašymo ar ieškinio (apie kuriuos buvo informuota perkančioji organizacija).
11.3. Perkančioji organizacija šių Apklausos sąlygų 11.2 punkte nurodytais atvejais negali teikti informacijos, jei jos atskleidimas prieštarauja teisės aktams, kenkia visuomenės interesams, teisėtiems teikėjų komerciniams interesams arba trukdo užtikrinti sąžiningą konkurenciją, taip pat neteikiama tokia informacija, kurią teikėjas nurodė kaip konfidencialią.
11.4. Perkančioji organizacija sudaryti sutartį siūlo tam teikėjui, kurio pasiūlymas pripažintas laimėjusiu. Pirkimo sutarties sudarymo atidėjimo terminas netaikomas.
11.5. Apklausą laimėjęs teikėjas privalo pasirašyti pirkimo sutartį per perkančiosios organizacijos nurodytą terminą. Pirkimo sutarčiai pasirašyti laikas gali būti nustatomas atskiru pranešimu CVP IS priemonėmis arba nurodomas pranešime apie laimėjusį pasiūlymą.
11.6. Jeigu teikėjas, kuriam buvo pasiūlyta sudaryti pirkimo sutartį, raštu atsisako ją sudaryti arba iki perkančiosios organizacijos nurodyto laiko teikėjas nepasirašo pirkimo sutarties, arba atsisako sudaryti pirkimo sutartį pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį. Tuo atveju, perkančioji organizacija siūlo sudaryti pirkimo sutartį teikėjui, kurio pasiūlymas pasiūlymų eilėje yra pirmas po teikėjo, atsisakiusio sudaryti pirkimo sutartį. 

12. GINČŲ NAGRINĖJIMO TVARKA
12.1. Teikėjas, kuris mano, kad perkančioji organizacija nesilaikė Viešųjų pirkimų įstatymo reikalavimų ir tuo pažeidė ar pažeis jo teisėtus interesus, turi teisę iki pirkimo sutarties sudarymo pareikšti pretenziją perkančiajai organizacijai dėl perkančiosios organizacijos veiksmų ar priimtų sprendimų. Ginčų nagrinėjimo tvarka numatyta Viešųjų pirkimų įstatymo VII skyriuje.  

[bookmark: _Toc47844940][bookmark: _Toc60525494]13. PIRKIMO SUTARTIES SĄLYGOS
13.1. Sudaroma pirkimo sutartis turi atitikti Apklausos sąlygų reikalavimus ir laimėjusio teikėjo pasiūlymą.
13.2. Pirkimo sutarties sąlygos pateiktos paslaugų pirkimo-pardavimo sutarties projekte, kuris pateikiamas Apklausos sąlygų 3 priede.


Komisijos pirmininkė				              Deimantė Grygelevičienė

ATSISKAITYMŲ MOKĖJIMO KORTELĖMIS APTARNAVIMO, ELEKTRONINIŲ KORTELIŲ SKAITYTUVŲ NUOMOS, PALAIKYMO IR PRIEŽIŪROS PASLAUGOS PIRKIMO TECHNINĖ SPECIFIKACIJA
 

1. [bookmark: _Toc74929980][bookmark: _Toc75156416][bookmark: _Toc76523549]PERKANČIOJI ORGANIZACIJA


0. Lietuvos Respublikos muitinės (toliau – muitinė) struktūrą sudaro: Muitinės departamentas prie Lietuvos Respublikos finansų ministerijos, 3 teritorinės muitinės (kartu su joms priklausančiais 45 muitinės postais), Muitinės kriminalinė tarnyba, Muitinės informacinių sistemų centras, Muitinės mokymo centras ir Muitinės laboratorija. 

1. TECHNINĖJE SPECIFIKACIJOJE VARTOJAMOS SĄVOKOS IR SANTRUMPOS 

1. Aptarnavimo vieta – Perkančiosios organizacijos numatyta ir pasirinkta aptarnavimo vieta, kurioje yra (bus) paslaugų teikėjo įrengtas elektroninis kortelių skaitytuvas (EKS).
1. Atsiskaitymas – mokėjimo kortelės turėtojo kortelės pagalba inicijuotas nurodymas atlikti mokėjimą už priskaičiuotus mokesčius, užstatus, valstybės rinkliavas. 
1. Autorizavimas – mokėjimo kortelės duomenų autentiškumo ir atsiskaitymo operacijai atlikti pakankamo lėšų likučio su kortele susijusioje sąskaitoje patikrinimas, nuskaičius informaciją nuo mokėjimo kortelės elektroninio kortelių skaitytuvo (EKS) pagalba, suteikiant atliekamai operacijai patvirtinimo (autorizavimo) kodą arba nurodant neaptarnavimo priežastį.
1. EKS – elektroninis kortelių skaitytuvas, kurio pagalba inicijuojami atsiskaitymai mokėjimo kortele bei persiunčiama ir apdorojama su jais susijusi informacija. Elektroniniai kortelių skaitytuvai gali būti stacionarūs arba mobilieji.
1. ESB – Perkančiosios organizacijos elektroninių ir žiniatinklio paslaugų (angl. Web services) magistralė (angl. Enterprise Service Bus). 
1. Integruota MIS – Integruota muitinės informacinė sistema. 
1. IS – informacinė sistema.
1. Kvitas – mokėjimo kortelės turėtojo parašu arba PIN kodu patvirtintas dokumentas, kuriame nurodyti mokėjimo operacijos duomenys ir kuriuo patvirtinamas atsiskaitymas.
1. MAKIS – Mokesčių apskaitos ir kontrolės informacinė sistema, Integruotos muitinės informacinės sistemos posistemis.
1. MD – Muitinės departamentas prie Lietuvos Respublikos finansų ministerijos.
1. Mokėjimo dokumento numeris – Perkančiosios organizacijos dokumento, pagal kurį vykdomas mokėjimas, unikalus numeris.
1. Mokėjimo kodas – EKS meniu pasirenkamas ar Mokesčių apskaitos ir kontrolės informacinės sistemos (MAKIS) pateikiamas kodas, koduojantis įmokos priskyrimą surenkamajai arba, priklausomai nuo aptarnavimo vietos, vienai iš atsiskaitomųjų Perkančiosios organizacijos banko sąskaitų.
1. Mokėjimo kortelės – MasterCard, Visa, Visa Electron ir Maestro mokėjimo (banko) kortelės.
1. Paslaugų teikėjas – atsiskaitymų mokėjimo kortelėmis paslaugų ir šių paslaugų realizavimui reikalingos techninės bei programinės įrangos nuomos, priežiūros ir palaikymo paslaugų teikėjas.
1. PIN kodas – mokėjimo kortelės turėtojui banko suteiktas kodas, kuris naudojamas operacijų patvirtinimui, atsiskaitant banko išduota mokėjimo kortele.
1. TRN (angl. Transaction Reference Number) – atsiskaitymo operacijos unikalus kodas.
1. SAP (angl. Systems Applications and Products) – sistemų aplikacijos ir produktai – MAKIS technologinė platforma.
1. Sutartis – atsiskaitymų mokėjimo kortelėmis aptarnavimo paslaugų teikimo sutartis, numatoma sudaryti tarp Perkančiosios organizacijos ir Paslaugų teikėjo (toliau – Sutartis).

2. MAKIS – SAP pagrindu realiojo laiko režimu veikiantis centralizuotas Integruotos MIS posistemis, kuriame vykdoma muitinės administruojamų mokesčių apskaita: apskaitomos ir kontroliuojamos mokestinės prievolės, tvarkomos įplaukos, skolų padengimas. MD administruoja centralizuotas mokesčių surenkamąsias sąskaitas, esančias AB „Luminor Bank“, UAB „Urbo bankas“,  VIKSVA, mokesčių surenkamąją sąskaitą, skirtą atsiskaitymams mokėjimo kortelėmis, esančią SC „Citadele“ banke bei  atsiskaitymams per muitinės portalą įmokoms, esančią UAB „Paysera LT“ banke. 
2. Atsiskaitymų mokėjimo kortelėmis sąsaja tarp MAKIS ir Paslaugų teikėjo IS realizuota naudojant ESB. Komunikavimui tarp MAKIS ir Paslaugos teikėjo IS galimos keturios funkcijos: 
· Authorize – naudojama mokėjimo inicijavimui (autorizacijai) ir lėšų rezervavimui;
· Confirm – naudojama mokėjimo patvirtinimui;
· Reversal – naudojama mokėjimo atšaukimui;
· GetOperations – naudojama mokėjimų gavimui.
2. Priklausomai nuo Paslaugų teikėjo IS funkcijos, kurią reikia iškviesti, bendravimas tarp MAKIS ir ESB vykdomas sinchroniniu arba asinchroniniu būdu.
2. Užklausa dėl EKS autorizacijos siunčiama į ESB sinchroniniu būdu. ESB sukuria naują tinklo paslaugų funkciją, kuriai MAKIS perduos reikiamus duomenis. EKS sinchroniškai kviečia Paslaugų teikėjo IS funkciją Authorize ir jos rezultatą grąžina MAKIS.
2. Jei ESB nepavyksta iškviesti Paslaugų teikėjo IS arba ryšys tarp ESB ir Paslaugų teikėjo IS nutrūksta, ESB grąžina MAKIS klaidą, kurią įrašo į atsakymą.
2. Kitų pranešimų (autorizacijos patvirtinimo (atšaukimo) bei operacijų gavimo) apdorojimas vykdomas ESB asinchroniškai – MAKIS siunčia užklausą į ESB, bet nelaukia užklausos apdorojimo rezultato iš Paslaugų teikėjo IS. Kai ESB išsiunčia užklausą Paslaugų teikėjo IS ir gauna atsakymą, apie rezultato gavimą ESB praneša MAKIS. Gavus pranešimą apie turimą rezultatą, MAKIS paima užklausos rezultatą iš ESB.
2. 1 pav. pateikiama pranešimų tarp MAKIS ir ESB apsikeitimo schema.

[bookmark: _Toc431553255]1 pav. Asinchroninis bendravimas tarp MAKIS ir ESB




1. PIRKIMO TIKSLAS

3. Pirkimo ir numatomos sudaryti paslaugų teikimo Sutarties tikslas – suteikti muitinės mokesčių mokėtojams galimybę muitinės postuose mokėjimo kortelėmis sumokėti įmokas už priskaičiuotus mokesčius, užstatus, valstybės rinkliavas. 

1. PIRKIMO OBJEKTAS IR APIMTIS

0. Pirkimo objektas – atsiskaitymų mokėjimo kortelėmis aptarnavimo paslaugos (toliau – Paslaugos), įskaitant banko teikiamas atsiskaitymų kortelėmis apdorojimo paslaugas ir Paslaugų realizavimui reikalingos techninės įrangos – stacionarių ir mobiliųjų EKS – nuomą, priežiūrą ir aprūpinimą eksploatacinėmis medžiagomis bei programinės įrangos parengimą, atsižvelgiant į 6 skyriuje nurodytus reikalavimus. 
0. Numatomas stacionarių EKS skaičius – 22 vnt., mobiliųjų EKS skaičius – 2 vnt. Esant Perkančiosios organizacijos poreikiui, po Sutarties sudarymo EKS kiekis gali didėti arba mažėti, bet ne daugiau kaip 30 proc. Aptarnavimo vietos gali keistis.
0. Muitinės postuose įmokų banko kortelėmis skaičius per metus – apie 340 vnt., suma – apie  440 tūkst. eurų (2024 m. faktiniai duomenys). 
0. Paslaugų teikimo terminas – 36 mėnesiai. 


1. REIKALAVIMAI PIRKIMO OBJEKTUI

0. Įrangos funkcionalumas

0. Paslaugų teikėjas Sutartyje nurodytose aptarnavimo vietose privalo įrengti ir parengti darbui EKS per du mėnesius nuo sutarties pasirašymo dienos. EKS turi būti vykdomi atsiskaitymai mokėjimo kortelėmis ir priimama, persiunčiama ir apdorojama su atsiskaitymais susijusi informacija. Paslaugoms teikti turi būti naudojama MAKIS egzistuojanti infrastruktūra. Sąsajos tarp MAKIS ir išorinių IS įgyvendintos naudojant jungiančiosios programinės įrangos paketą webMethods. Paslaugos turi būti pritaikytos prie MAKIS egzistuojančio atsiskaitymų mokėjimo kortelėmis funkcionalumo. 
6.1.2. EKS turi priimti ir persiųsti informaciją naudojant interneto arba mobilųjį ryšį. Mobiliuoju EKS ryšiu privalo pasirūpinti Paslaugų teikėjas.
0. Atsiskaitymai mokėjimo kortelėmis gali būti vykdomi tik atlikus autorizavimą.
Sutarties galiojimo laikotarpiu Paslaugų teikėjas turi būti pasirengęs Perkančiosios organizacijos nurodymu pakeisti mokėjimo kodus ir jų skaičių. Perkančioji organizacija gali nurodyti ne mažiau kaip 2 ir ne daugiau kaip 7 mokėjimo kodus.
0. Visuose EKS turi būti galimybė įvesti duomenis apie mokėjimą, t. y. mokėjimo dokumento numerį ir sumą (toliau – mokėjimo duomenys) rankiniu būdu.
0. Stacionariuose EKS taip pat turi būti galimybė priimti mokėjimo duomenis iš Perkančiosios organizacijos IS, sukuriant integraciją tarp Paslaugų teikėjo IS ir Perkančiosios organizacijos IS. Integracija gali būti įgyvendinta perduodant mokėjimo duomenis per Perkančiosios organizacijos žiniatinklio paslaugas (angl. Web Services) arba panaudojant techninę įrangą, galinčią nuskaityti Perkančiosios organizacijos IS pateiktus mokėjimo duomenis. Pastaruoju atveju integravimo sprendimui reikalingos techninės įrangos tiekimas turi būti įskaitytas į teikiamų Paslaugų apimtį.
0. Po įvykdytos autorizacijos EKS transakcijų anuliavimas negalimas.



0. Informacijos apie atsiskaitymus pateikimas ir lėšų pervedimas

0. Mokėtojui atsiskaičius mokėjimo kortele, EKS turi atspausdinti du kvitus, kuriuose yra nurodoma, ar atsiskaitymas buvo sėkmingas, taip pat pateikiama atsiskaitymo suma, mokėjimo dokumento numeris, TRN, data, aptarnavimo vietos pavadinamas ir kita svarbi informacija apie atsiskaitymą. 
0. Paslaugų teikėjo IS atsiskaitymo informaciją (mokėjimo dokumento numeris, TRN, atsiskaitymo suma, atsiskaitymo data ir laikas, EKS numeris ir kt.) iškart po kiekvieno mokėjimo patvirtinimo realiuoju laiku turi perduoti MAKIS, iškviečiant Perkančiosios organizacijos žiniatinklio paslaugas.
0. Dienos uždarymas turi būti atliekamas sutartu periodiškumu, priklausomai nuo aptarnavimo vietos ir darbo laiko.
0. Paslaugų teikėjas ne mažiau kaip vieną kartą per parą kitą darbo dieną, jeigu per tą parą buvo atliktas mokėjimo kortele nors vienas atsiskaitymas, privalo Perkančiajai organizacijai elektroniniu būdu pateikti detalizuotą ataskaitą ir sąskaitos išrašą. Detalizuota ataskaita turi būti pateikta pagal kiekvieną Perkančiosios organizacijos banko sąskaitą.
Detalizuotoje ataskaitoje pateikiama ši informacija: mokėjimo dokumento numeris, TRN, atsiskaitymo suma, atsiskaitymo data ir laikas, EKS numeris ir kt. Taip pat ataskaitoje nurodoma bendra atsiskaitymų suma ir bendras atsiskaitymo operacijų skaičius.
0. Visos per praėjusią darbo dieną surinktos lėšos už atsiskaitymus (po dienos uždarymo (-ų)) ne vėliau kaip kitą darbo dieną turi būti pervedamos į Perkančiosios organizacijos banko sąskaitas.
0. Lėšos už atsiskaitymus pervedamos į Perkančiosios organizacijos banko sąskaitą. Jeigu Paslaugų teikėjas nėra atidaręs Perkančiosios organizacijos banko sąskaitų, tokių sąskaitų atidarymo ir aptarnavimo paslaugos turi būti įskaitytos į teikiamų Paslaugų apimtį.
0. Pervedant lėšas už atsiskaitymus į Perkančiosios organizacijos banko sąskaitą, Paslaugų teikėjas turi užtikrinti, kad bus pervedama visa mokėjimo kortelėmis sumokėta suma.

0. Mokestis už Paslaugas ir jo mokėjimo tvarka

            6.3.1. Apmokėjimas už per kalendorinį mėnesį suteiktas Paslaugas vykdomas Perkančiosios organizacijos mokėjimo pavedimu pagal Paslaugų teikėjo pateiktą sąskaitą faktūrą per 20 kalendorinių dienų nuo sąskaitos faktūros gavimo dienos. Kartu su sąskaita faktūra Paslaugų teikėjas privalo pateikti sąskaitos faktūros detalizavimą. Jeigu paslaugos teikiamos ne visą kalendorinį mėnesį, paslaugų kaina apskaičiuojama atitinkamai faktiškam dienų, kuriomis buvo teikiamos paslaugos, skaičiui. Atsiskaitymams už paslaugų teikimą bus taikomas fiksuotas mėnesinis mokestis, nepriklausantis nuo atliktų operacijų skaičiaus. Šį mokestį sudaro, įskaitant, bet neapsiribojant: mokesčiai už atsiskaitymų mokėjimo kortelėmis aptarnavimo paslaugas, įskaitant banko teikiamas atsiskaitymų kortelėmis apdorojimo paslaugas, mokesčiai už stacionarių ir mobiliųjų EKS  nuomą, priežiūrą bei reikalingos programinės įrangos sukūrimą, įdiegimą į EKS ir palaikymą ir mokesčiai už mobiliojo ryšio operatoriaus SIM korteles ir patį ryšį. 

0. Paslaugų aptarnavimas ir priežiūra

0. Paslaugų teikėjas privalo nuo Sutarties įsigaliojimo visu minėtos Sutarties galiojimo laikotarpiu suteikti techninės ir programinės įrangos priežiūros ir palaikymo paslaugas, užtikrinančias EKS veikimo nenutrūkstamą, patikimą ir efektyvų veikimą ir pagalbos naudotojams teikimą.
0. Perkančiajai organizacijai raštu, faksu ar elektroniniu paštu informavus Paslaugų teikėją apie EKS gedimą, Paslaugų teikėjas ne vėliau kaip per vieną darbo dieną nuo pranešimo gavimo dienos turi informuoti Perkančiąją organizaciją apie pranešimo gavimą ir pradėti vykdyti EKS techninę priežiūrą, remontą ir (ar) aprūpinimą eksploatacinėmis medžiagomis.
0. Paslaugų teikėjas turi užtikrinti EKS garantinį aptarnavimą jų eksploatavimo vietose, įskaitant sugedusių EKS paėmimą, pakeitimą ir suremontuotų pristatymą arba naujų pateikimą per dvi darbo dienas nuo informavimo apie gedimą momento.
0. Paslaugų teikėjo teikiami dokumentai:
0. Priežiūros tvarka;
0. EKS priėmimo–perdavimo aktai;
0. Ketvirčio ataskaitos apie Paslaugų teikėjo suteiktas priežiūros ir palaikymo paslaugas;
0. EKS naudojimosi instrukcijos;
0. Atliktų techninės ir programinės įrangos pakeitimų pagrindu atnaujinta dokumentacija, instrukcijos naudotojams ir priežiūros specialistams.

0. Kiti reikalavimai

6.5.1. Paslaugų teikėjas turi užtikrinti, kad visa pateikiama techninė ir programinė įranga turės licencijas ir kitus dokumentus, įgalinančius Sutarties galiojimo metu teisėtai ja naudotis.
6.5.2. Pateikiamos programinės įrangos grafinės sąsajos turi būti lietuvių kalba.
6.5.3. Paslaugų teikėjas įsipareigoja užtikrinti atitiktį organizaciniams ir techniniams kibernetinio saugumo reikalavimams, kaip tai nurodyta Organizacinių ir techninių kibernetinio saugumo reikalavimų, taikomų kibernetinio saugumo subjektams, apraše, patvirtintame Lietuvos Respublikos Vyriausybės 2018 m. rugpjūčio 13  d. nutarimu Nr. 818 „Dėl Lietuvos Respublikos Vyriausybės  kibernetinio saugumo įstatymo įgyvendinimo“.
	  6.5.4. Paslaugų teikėjas įsipareigoja laikytis Perkančiosios organizacijos nustatytų reikalavimų dėl duomenų saugos, kaip tai nurodyta Muitinės departamento generalinio direktoriaus 2015 m. spalio 15 d. įsakyme Nr. 1B-791 „Dėl Muitinės informacinių sistemų duomenų saugos nuostatų patvirtinimo“.
	6.5.5. Paslaugų teikėjas įsipareigoja be raštiško išankstinio Perkančiosios organizacijos sutikimo neatskleisti jokiam kitam asmeniui (išskyrus nurodytus šios techninės specifikacijos 6.5.6 papunktyje) iš Perkančiosios organizacijos vykdant sudarytą Sutartį gautos informacijos, duomenų, gautų dokumentų turinio nepriklausomai nuo to, kokiu būdu ir forma (žodine, rašytine, elektronine, kita) tokia informacija, duomenys, dokumentai Paslaugų teikėjui buvo pateikti ar jis juos sužinojo vykdydamas Sutartį. 
	6.5.6. Paslaugų teikėjas turi teisę teikti informaciją, duomenis ir dokumentus tik asmenims, kurie pagal sudarytą su Perkančiąja organizacija Sutartį, teisės aktų reikalavimus (pagal darbo sutartį, įgaliojimą, subrangos sutartį ar kitu teisėtu pagrindu) Paslaugų teikėjo ir Perkančiosios organizacijos paskirti vykdyti Sutartį. Sutarties turinys tokiems asmenims atskleidžiamas tik tiek, informacijos ir duomenų suteikiama tokia apimtimi, kiek tai būtina Sutarties vykdymo tikslais.
	6.5.7. Nutraukus Sutartį ar jai pasibaigus, Paslaugų teikėjas privalo ne vėliau kaip per 30 dienų sunaikinti visą iš Perkančiosios organizacijos gautą ar Sutarties vykdymo metu sužinotą informaciją, duomenis, dokumentus (nepriklausomai nuo jų formos ir turinio), išskyrus jeigu LR įstatymai reikalauja, kad tokia informacija, duomenys, dokumentai būtų išsaugoti.
	6.5.8. Paslaugų teikėjas ir jo paskirti vykdyti Sutartį asmenys privalo pasirašyti Perkančiosios organizacijos pateikto turinio konfidencialumo pasižadėjimus. Šiame papunktyje nurodyti asmenys turi teisę atsisakyti pasirašyti tokius konfidencialumo pasižadėjimus tik tuo atveju, jeigu jų turinys prieštarauja LR įstatymams.

EKS NUOMOS IR APTARNAVIMO VIETŲ SĄRAŠAS


	Eil. Nr.
	Kontrolės posto (padalinio) pavadinimas
	Adresas
	Aptarnavimo vietos EKS kodas
	EKS tipas   
 (S-stacionarus; M-mobilus)

	1
	VTM Vilniaus oro uosto postas
	LT-02188 Vilnius, Rodūnios kelias 2
	1 7477 001
1 7477 002
	S
S

	2
	VTM Medininkų kelio postas
	LT-13192 Vilniaus r. sav. Medininkų sen., Medininkų km., Pasieniečių g. 26 
	1 7477 004
1 7477 007
	S
S

	3
	KTM Kybartų kelio postas
	LT-70412 Vilkaviškio r. Kybartai, J. Basanavičiaus g. 2 
	1 7477 005

	M


	4
	VTM Šalčininkų kelio postas
	LT-17127 Šalčininkų r. sav. Gerviškių sen., Pamūrinės km. 
	1 7477 010
	S

	5
	KLTM Panemunės kelio postas
	Pagėgių sav. Lumpėnų sen. Šakininkų k. Tilžės g. 2
	1 7477 009
	S

	6
	KLTM Klaipėdos krovinių postas
	LT-91109 Klaipėda
Šilutės pl. 9
	1 7477 012
	S

	7
	KLTM Šiaulių pirmos kategorijos krovinių postas
	LT-78107 Šiauliai
Metalistų g. 4 
	1 7477 016
	S

	8
	VTM „Žirmūnų“ krovinių postas
	LT-14247 Vilniaus raj., Avižienių sen., Galinės km., Galinės g. 1
	1 7477 017
	S

	9
	KTM Krovinių posto „Tiekimas“ muitinio tikrinimo vieta „Jovarai“
	LT-47500 Kaunas
Jovarų g. 3
	1 7477 018
	S

	10
	VTM Vilniaus krovinių postas „Kirtimai"
	LT-02190 Vilnius
 J. Dobkevičiaus g. 7
	1 7477 019
	S

	11
	KLTM Pilies jūrų uosto postas
	LT-93262 Klaipėda
Nemuno g. 439-1
	1 7477 020
	S

	12
	KLTM Malkų įlankos jūrų uosto postas
	LT-93270 Klaipėda
Perkėlos g. 1C
	1 7477 025
	S

	13
	KTM Kauno oro uosto postas
	LT-54460 Kauno r., Karmėlava 
	1 7477 026
1 7477 027
	S, M

	14
	KTM Panevėžio pirmos kategorijos krovinių postas
	LT-36220 Panevėžys Ramygalos g. 151
	1 7477 028
	S

	15
	VTM Vilniaus krovinių postas „Paneriai"
	LT-02244 Vilnius
Kirtimų g. 47B 
	1 7477 030
	S

	16
	KLTM Palangos oro uosto postas
	LT-00170 Palanga
Liepojos pl. 1 
	1 7477 031
	S

	17
	KLTM Palangos oro uosto postas
	LT-00170 Palanga
Liepojos pl. 1
	1 7477 043
	S

	18
	KTM Kauno „Tiekimo“ krovinių postas
	LT-52107 Kaunas
Palemono g. 171
	1 7477 044
	S

	19
	VTM Utenos krovinių postas
	 LT-28216 Utena
Pramonės g. 5
	1 7477 045

	S

	20
	KTM Marijampolės krovinių postas
	LT-68108 Marijampolė
Statybininkų g. 3
	1 7477 048
	S

	21
	KLTM Klaipėdos krovinių posto muitinio tikrinimo vieta prie UAB „Gollner Spedition“
	Klaipėda, Plieno g. 2 
	1 7477 013
	S




____________________________________________________________________________

	2 priedas



Herbas arba prekių ženklas

(Teikėjo pavadinimas)

(Juridinio asmens teisinė forma, buveinė, kontaktinė informacija, registro, kuriame kaupiami ir saugomi duomenys apie teikėją, pavadinimas, juridinio asmens kodas, pridėtinės vertės mokesčio mokėtojo kodas, jei juridinis asmuo yra pridėtinės vertės mokesčio mokėtojas)

Muitinės departamentui prie 
Lietuvos Respublikos finansų ministerijos

PASIŪLYMAS
ATSISKAITYMŲ MOKĖJIMO KORTELĖMIS APTARNAVIMO, ELEKTRONINIŲ KORTELIŲ SKAITYTUVŲ NUOMOS, PALAIKYMO IR PRIEŽIŪROS PASLAUGŲ VIEŠAJAM PIRKIMUI 

(Pildydamas šią formą Teikėjas turi pateikti visą žemiau prašomą informaciją. 
Teikėjui išbraukus formoje esančias nuostatas, jo pasiūlymas bus atmestas)

____________ 
(Data)
_____________
(Sudarymo vieta)

1. INFORMACIJA APIE TEIKĖJĄ

	1.1. Teikėjo arba teikėjų grupės narių pavadinimas (-ai)
	

	1.2. Teikėjo arba teikėjo grupės narių juridinio asmens kodas (-ai) (tuo atveju, jei pasiūlymą teikia fizinis asmuo – verslo liudijimo Nr. ar pan.)
	

	1.3. Teikėjų grupės narys, atstovaujantis arba vadovaujantis teikėjų grupei (pildoma, jei pasiūlymą teikia teikėjų grupė)
* Jeigu priimant sprendimą dėl pirkimo sutarties sudarymo turi būti gautas teikėjo valdymo ar priežiūros organo nario ar kito asmens sutikimas, nurodomi ir šie asmenys.
	

	1.4. Asmuo (Asmenys) (vardas, pavardė)*:
1. teikėjo, kuris yra juridinis asmuo, vadovas;
1. teikėjo, kuris yra juridinis asmuo, kito valdymo ar priežiūros organo nariai ar kiti asmenys, turintys teisę atstovauti teikėjui ar jį kontroliuoti, jo vardu priimti sprendimą, sudaryti sandorį;
1. teikėjo, kuris yra juridinis asmuo, asmuo (asmenys), turintis (turintys) teisę surašyti ir pasirašyti teikėjo finansinės apskaitos dokumentus.
*Jeigu pasiūlymą teikia teikėjų grupė ar teikėjas remiasi ūkio subjektų pajėgumais, turi būti pateikti visų atitinkamų teikėjų grupės narių ar kitų ūkio subjektų, kurių pajėgumais remiasi teikėjas, duomenys
	Būtina nurodyti:
1) Vardas Pavardė;
2) Vardas Pavardė;




3) Vardas Pavardė.

	1.5. Asmens, įgalioto bendrauti su perkančiąja organizacija, pareigos, vardas, pavardė ir kontaktinė informacija (tel., el. p. adresas)
	



2. INFORMACIJA APIE ŪKIO SUBJEKTUS, SUBTEIKĖJUS IR KVAZISUBTEIKĖJUS

2.1. Ūkio subjektai, kurių pajėgumais teikėjas remiasi, kad atitiktų techninio ir (arba) profesinio pajėgumo reikalavimus:

	Eil. Nr.
	Ūkio subjekto vardas, pavardė arba pavadinimas

	Pirkimo sutarties objekto dalies, perduodamos vykdyti ūkio subjektui, aprašymas ir perduodamų įsipareigojimų dalis (procentais) nuo pasiūlymo kainos su PVM

	1
	2
	3

	1.
	
	



2.2. Kvazisubteikėjai – subteikėjai, kurių kvalifikacija teikėjas remiasi, ir kurie pasiūlymo teikimo metu dar nėra teikėjo, ūkio subjekto, kurio pajėgumais teikėjas remiasi, ar subteikėjo darbuotojai, tačiau juos ketinama įdarbinti, jei pasiūlymas bus pripažintas laimėjusiu:

	Eil. Nr.
	Kvazisubteikėjo vardas ir pavardė arba pavadinimas
	Pirkimo sutarties objekto dalies, perduodamos vykdyti kvazisubteikėjui, aprašymas ir perduodamų įsipareigojimų dalis (procentais)  nuo pasiūlymo kainos su PVM

	
	
	

	1
	2
	3

	1.
	
	



2.3. Subteikėjai, kurių pajėgumais teikėjas nesiremia, jeigu jie yra žinomi. Subteikėjai nėra laikomi ūkio subjektais, jeigu šie tik vykdo sutartines teikėjo prievoles, tačiau teikėjas nesiremia jų pajėgumais, kad atitiktų techninio ir (arba) profesinio pajėgumo reikalavimus:
	Eil. Nr.
	Subteikėjo vardas, pavardė arba pavadinimas
	Pirkimo sutarties objekto dalies, perduodamos vykdyti subteikėjui, aprašymas ir perduodamų įsipareigojimų dalis (procentais)  nuo pasiūlymo kainos su PVM

	1
	2
	3

	1.
	
	



2.4. Tretieji asmenys, kurie tiesiogiai aktyviai, savo veiksmais neprisidės prie pirkimo vykdytojo poreikio įsigyti pirkimo objektą tenkinimo (tiesiogiai neteiks dalies paslaugų, neprisiims solidarios atsakomybės už sutarties vykdymą ar kitaip tiesiogiai nedalyvaus vykdant pirkimo sutartį) (pildoma tais atvejais, kai teikėjas naudojasi (naudosis) trečiųjų asmenų priemonėmis):

	Eil. Nr.
	Trečiojo asmens vardas, pavardė arba pavadinimas
	Priemonės, kuriomis naudojasi teikėjas ir informacija apie su trečiuoju asmeniu pasirašytą sutartį, ketinimo protokolą ar pan.

	1
	2
	3

	1.
	
	



3. Mes įsipareigojame suteikti Apklausos sąlygų 1 priedo (techninės specifikacijos) reikalavimus atitinkančias paslaugas:

	Eil. Nr.
	Pirkimo objektas
	Maksimalus elektroninių kortelių skaitytuvų skaičius, vnt.
	Vieno elektroninio kortelių skaitytuvo mėnesinis aptarnavimo mokestis Eur, be PVM
	Paslaugų teikimo terminas, mėn.
	Suma Eur be PVM

	1
	2
	3
	4
	5
	6=3x4x5

	1.
	Atsiskaitymų mokėjimo kortelėmis  stacionaraus elektroninio kortelių skaitytuvo pagalba aptarnavimo paslaugos
	29
	
	36
	

	2.
	Atsiskaitymų mokėjimo kortelėmis  mobilaus elektroninio kortelių skaitytuvo pagalba aptarnavimo paslaugos
	3
	
	36
	

	Palyginamoji pasiūlymo kaina iš viso, Eur be PVM
	

	PVM tarifas, proc.
	

	PVM suma, Eur
	

	Palyginamoji pasiūlymo kaina iš viso, Eur su PVM
	




Bendra palyginamoji pasiūlymo kaina* su PVM yra _____________ Eur (suma skaičiais ir žodžiais).

Bendra palyginamoji pasiūlymo kaina nurodoma tik pasiūlymų vertinimo tikslais. Maksimalus elektroninių kortelių skaitytuvų skaičius nurodytas tik pasiūlymų vertinimo tikslais. Sutartyje bus nurodyta bendra sutarties kaina, kuri sudaro 69 641,00 Eur (šešiasdešimt devyni tūkstančiai šeši šimtai keturiasdešimt vienas euras, 00 ct) su PVM ir atsiskaitymų mokėjimo kortelėmis aptarnavimo mokestis. 
Tais atvejais, kai pagal galiojančius teisės aktus teikėjui nereikia mokėti PVM, jis nurodo kainą be PVM ir nurodo priežastis, dėl kurių PVM nemoka.
Kainos pateikiamos nurodant 2 skaičius po kablelio (antrąjį skaičių po kablelio reikia apvalinti į didžiąją pusę, jei trečiasis skaičius po kablelio yra 5 arba didesnis; į mažąją pusę, jei trečiasis skaičius po kablelio yra mažesnis už 5).

4. PRIDEDAMI DOKUMENTAI IR INFORMACIJA APIE KONFIDENCIALUMĄ
Jei nenurodyta kitaip, visi dokumentai teikiami su pasiūlymu CVP IS priemonėmis:

	Eil.
Nr.
	Dokumentas
	Lapų skaičius
	Ar dokumente yra konfidencialios informacijos?
(Taip / Ne)
	Paaiškinimas, kokia konkreti informacija dokumente yra konfidenciali ir kodėl

	1
	2
	3
	4
	5

	1.1.
	
	
	
	

	1.2.
	
	
	
	



Pasirašydamas šį pasiūlymą, tvirtintu, kad:
· esu susipažinęs su visais pirkimo dokumentais, taip pat su galiojančiais Lietuvos Respublikos įstatymais, poįstatyminiais teisės aktais, kurie reguliuoja viešųjų pirkimų atlikimo tvarką bei gali turėti įtakos bet kokiems tarp perkančiosios organizacijos ir teikėjo susiklostantiems santykiams, kylantiems iš šio pirkimo ir (ar) susijusiems su šiuo pirkimu;
· sutinku su Apklausos sąlygose nustatytomis sąlygomis ir procedūromis;
· Apklausos sąlygose pateikti duomenys ir informacija yra teisinga ir apima viską, ko reikia tinkamam sutarties įvykdymui;
· pasiūlymas galioja Apklausos sąlygų V skyriuje 5.13 punkte nurodytą terminą.


	(Teikėjo arba jo įgalioto asmens pareigų pavadinimas)
	
	(Parašas)
	
	(Vardas, pavardė)






	Apklausos sąlygų
3 priedas




ATSISKAITYMŲ MOKĖJIMO KORTELĖMIS APTARNAVIMO, ELEKTRONINIŲ KORTELIŲ SKAITYTUVŲ NUOMOS, PALAIKYMO IR PRIEŽIŪROS PASLAUGŲ VIEŠOJO PIRKIMO–PARDAVIMO SUTARTIS (projektas)

2025 m.                d. Nr. 11BE-
Vilnius

Muitinės departamentas prie Lietuvos Respublikos finansų ministerijos (toliau – Užsakovas), atstovaujamas generalinio direktoriaus Dariaus Žvirono, veikiančio pagal Muitinės departamento prie Lietuvos Respublikos finansų ministerijos nuostatus, ir ........... (toliau – Paslaugų teikėjas), atstovaujama .............., veikiančio pagal ............, toliau kartu vadinami Šalimis, sudarė atsiskaitymų mokėjimo kortelėmis aptarnavimo paslaugų, elektroninių kortelių skaitytuvų nuomos, palaikymo ir priežiūros viešojo pirkimo–pardavimo sutartį (toliau – Sutartis).

I. SUTARTIES DALYKAS
1.1. Šia Sutartimi Paslaugų teikėjas įsipareigoja teikti atsiskaitymų mokėjimo kortelėmis aptarnavimo, elektroninių kortelių skaitytuvų nuomos, palaikymo ir priežiūros paslaugas (toliau kartu – Paslaugos) už Sutartyje nurodytus Paslaugų įkainius, savo rizika bei sąskaita kaip įmanoma rūpestingai ir efektyviai, įskaitant, bet neapsiribojant Paslaugų teikimu pagal geriausius visuotinai pripažįstamus profesinius, techninius standartus ir praktiką, panaudodamas visus reikiamus įgūdžius.
1.2. Paslaugų reikalavimai ir savybės apibūdinamos Sutarties 1 priede (Atsiskaitymų mokėjimo kortelėmis aptarnavimo, elektroninių kortelių skaitytuvų nuomos, palaikymo ir priežiūros paslaugų techninė specifikacija).
1.3. Paslaugų teikimo terminai nurodyti Sutarties 1 priede. 
1.4. Šios Sutarties sąlygos laikomos specialiosiomis. Jei atsiranda neatitikimų tarp šios Sutarties normų ir Sutarties 2 priede nurodytų taisyklių, instrukcijų, sąlygų, tai taikomos (laikomos viršesnėmis) šios Sutarties sąlygos. 
1.5. Sutartį sudarantys dokumentai turi būti suprantami kaip papildantys vienas kitą. Bet kokio Sutarties dokumentų sąlygų neatitikimo ar neaiškumo atveju, toks neatitikimas ar neaiškumas pašalinamas dokumentus aiškinant tokia eilės tvarka:
1.5.1. Atsiskaitymų mokėjimo kortelėmis aptarnavimo, elektroninių kortelių skaitytuvų nuomos, palaikymo ir priežiūros paslaugų techninė specifikacija;
1.5.2. Sutarties sąlygos;
1.5.3. Pirkimo dokumentai (išskyrus techninę specifikaciją);
1.5.4. Paslaugų teikėjo pasiūlymas;
1.5.5. Kiti Sutarties priedai.
1.6. Tuo atveju, kai Šalių Susitarimu yra keičiamos Sutarties sąlygos, naujai sutartos Sutarties sąlygos turi viršenybę prieš pakeistąsias.
1.7. Jeigu Šalys susitaria dėl Sutarties sąlygų arba priedo papildymo nauja sąlyga, neatitikimo ar neaiškumo atveju tokia sąlyga turi viršenybę atitinkamai kitų Sutarties sąlygų arba kitų to priedo sąlygų atžvilgiu.
1.8. Jeigu Šalys susitaria dėl naujo priedo, Šalys turi sutarti dėl naujojo priedo įtraukimo į priedų sąrašą vietos ir jo reikšmės aiškinant Sutartį. Jeigu naujas priedas yra įterpiamas į priedų sąrašą, jam turi būti suteikiamas eilės numeris su viršutiniu indeksu, atsižvelgiant į priedų eiliškumą ir svarbą (pavyzdžiui, priedas Nr. 41).
1.9. Vadovaudamasi Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ (toliau – Tvarkos aprašas), 4.4.4.1 punktu nustatomas aplinkos apsaugos kriterijus: paslaugoms teikti sunaudojama mažiau gamtos išteklių, t. y. viešojo pirkimo – pardavimo sutartis, sąskaita faktūra, kiti su viešojo pirkimo – pardavimo sutarties vykdymu susiję dokumentai yra sudaromi elektroniniu būdu, o tai reiškia, kad nespausdinant šių dokumentų yra naudojama mažiau gamtos išteklių. Išimtiniais atvejais su viešojo pirkimo – pardavimo sutarties vykdymu susiję dokumentai, turi (gali) būti pateikiami popieriniu formatu, jeigu toks formatas privalomas pagal teisės aktus arba Užsakovas nurodo tokį būtinumą – tokiu atveju turi būti naudojamas perdirbtas popierius, kuris atitinka minimaliuosius aplinkos apsaugos kriterijus, patvirtintus Tvarkos aprašu.

II. ŠALIŲ PAREIŠKIMAI IR GARANTIJOS
	2.1. Šalys, vykdydamos Sutartį, įsipareigoja laikytis visų Sutarties vykdymui taikytinų įstatymų bei kitų teisės aktų reikalavimų. Šalis turi teisę reikalauti, kad kita Šalis įvykdytų visus įstatymų bei kitų teisės aktų reikalavimus, taikomus Sutarties vykdymui. Nė viena iš Sutarties sąlygų nereiškia ir negali būti aiškinama kaip Užsakovo atsisakymas įstatymuose bei kituose teisės aktuose numatytų ir Sutartimi neaptartų Užsakovo kitų teisių ir garantijų, susijusių su netinkamu Paslaugų teikimu ar jų kokybe, arba kaip Paslaugų teikėjo atsisakymas įstatymuose bei kituose teisės aktuose numatytų ir Sutartimi neaptartų Paslaugų teikėjo kitų teisių ir garantijų dėl atlyginimo už suteiktas Paslaugas gavimo.
2.2. Šalys pareiškia ir užtikrina viena kitai, kad:
2.2.1. turi visas ir teisės aktų nustatyta tvarka neapribotas teises disponuoti savo turtu, sudaryti sutartis ir prisiimti įsipareigojimus, taip pat realias galimybes tinkamam Sutarties vykdymui;
2.2.2. Sutartis yra pasirašyta Šalių tinkamai įgaliotų asmenų;
2.2.3. visa informacija, kurią viena kitai Šalys pateikė ar pateikia vykdant Sutartį, yra išsami ir teisinga;
2.2.4. Sutarties sudarymas ir prisiimtų įsipareigojimų pagal ją vykdymas bei jos sąlygų laikymasis neprieštarauja jokiems teisiniams reikalavimams, tos Šalies steigimo dokumentams ar bet kokioms sutartims ar dokumentams, taikytiniems tokiai Šaliai; šiai Sutarčiai sudaryti ir vykdyti nereikia gauti jokių trečiųjų asmenų sutikimų;
2.2.5. Sudarydamos Sutartį Šalys patvirtina, kad jos yra visiškai informuotos apie visus mokesčius ir kitus mokėjimus, privalomus pagal šią Sutartį bei pagal Lietuvos Respublikos įstatymus.
2.3. Paslaugų teikėjas patvirtina, kad:
2.3.1. be kitų Sutartyje pareikštų užtikrinimų, turi galiojančius ir teisėtus visus Lietuvos Respublikos teisės aktų numatytus leidimus, atestatus, licencijas ir kitokius dokumentus savo veiklai, dėl kurios ir yra sudaroma Sutartis;
2.3.2. turi visas technines, intelektualines, fizines bei bet kokias kitas galimybes, bazę ir savybes, reikalingas ir leidžiančias jam deramai vykdyti Sutarties sąlygas bei užtikrinti aukščiausią jo Sutarties pagrindu suteikiamų Paslaugų kokybę.
2.4. Jeigu kuri nors Sutartyje esanti nuostata prieštarautų kuriai nors galiojančiai tarptautinei sutarčiai ar Lietuvos Respublikos teisės aktui – tokia nuostata lieka galioti kaip Paslaugų teikėjo ir Užsakovo Sutarties dalis ta apimtimi, kuria ji neprieštarauja pirmiau paminėtiems teisės aktams. Bet kuri negaliojančia pripažinta Sutarties nuostata neturės įtakos kitų Sutarties dalių galiojimui.

III. ŠALIŲ ĮSIPAREIGOJIMAI
3.1. Paslaugų teikėjas įsipareigoja:
3.1.1. ne vėliau nei iki 2025 m. rugsėjo 30 d.:
3.1.1.1. Užsakovo nurodytose vietose įrengti ir parengti darbui elektroninių kortelių skaitytuvus (toliau – EKS);
3.1.1.2. atlikus EKS įrengimo darbus nemokamai apmokyti Užsakovo darbuotojus. 
3.1.2. užtikrinti, kad Paslaugos atitiktų Sutarties 1 priedo reikalavimus ir Paslaugų teikėjo pasiūlymo sąlygas, būtų kokybiškos, teikiamos tinkamai ir laiku, laikantis Sutarties sąlygų taip, kad tai labiausiai atitiktų Užsakovo interesus, pagal geriausius visuotinai pripažįstamus profesinius, techninius standartus ir praktiką, panaudodamas visus reikiamus įgūdžius ir žinias;
3.1.3. užtikrinti Paslaugų teikimą nuo 2025 m. spalio 1 d.;	
3.1.4. nenaudoti Užsakovo ženklų ar pavadinimo jokioje reklamoje, leidiniuose ar kitur be išankstinio raštiško Užsakovo sutikimo;
3.1.5. be raštiško išankstinio Užsakovo sutikimo neatskleisti jokiam kitam asmeniui (išskyrus teisės aktais ir Sutartyje nustatytais atvejais) iš Užsakovo vykdant Sutartį gautos informacijos, duomenų, gautų dokumentų turinio nepriklausomai nuo to, kokiu būdu ir forma (žodine, rašytine, elektronine, kita) tokia informacija Paslaugų teikėjui buvo pateikta. Ši nuostata galioja net ir nutraukus Sutartį ar jai pasibaigus;
3.1.6. užtikrinti, kad Sutarties sudarymo momentu ir visą jos galiojimo laikotarpį Paslaugų teikėjo darbuotojai turėtų galiojantį sveikatos draudimą, reikiamą kvalifikaciją ir patirtį, reikalingą norint teikti Paslaugas;
3.1.7. be rašytinio išankstinio Užsakovo sutikimo nekeisti subteikėjų. Užtikrinti, kad naujas subteikėjas atitiktų tuos kvalifikacinius reikalavimus, kurie buvo nustatyti Konkurso sąlygose;
3.1.8. nedelsiant informuoti Užsakovą apie visas aplinkybes, turinčias įtakos tinkamam pagal šią Sutartį Paslaugų teikėjo prisiimtų įsipareigojimų vykdymui, bei vykdyti dėl to duotus Užsakovo nurodymus;
3.1.9. vykdyti teisėtus Užsakovo įgaliotų atstovų nurodymus;
3.1.10. atsakyti už savo darbuotojų Užsakovui padarytą ir teisės aktų nustatyta tvarka nustatytą materialinę žalą;
3.1.11. tinkamai vykdyti kitus įsipareigojimus, numatytus Sutartyje ir jos prieduose bei Lietuvos Respublikos teisės aktuose.
3.2. Paslaugų teikėjas turi teisę:
3.2.1. minėti Sutarties vykdymo faktą ir Sutarties objektą savo kvalifikacijos pagrindimo tikslais dalyvaudamas viešuosiuose pirkimuose;
3.2.2. vienašališkai nutraukti Sutartį šioje Sutartyje ir kitais įstatymuose bei kituose teisės aktuose įtvirtintais atvejais;
3.2.3. kitos Paslaugų teikėjo teisės nurodytos Sutartyje, teisės aktuose, taikomuose Paslaugų teikimui, ir (ar) kyla iš šios Sutarties esmės.
3.3. Užsakovas įsipareigoja:
3.3.1. vykdyti įsipareigojimus, nurodytus Sutarties 1 priede; 
3.3.2. stacionarių EKS įrengimo vietose užtikrinti galimybę EKS prijungti prie buitinio elektros energijos tinklo bei stacionaraus telefono ar interneto; 
3.3.3. neleisti naudotis EKS pašaliniams ar neįgaliotiems asmenims;
3.3.4. nedelsiant informuoti Paslaugų teikėją apie įvykius ir aplinkybes, dėl kurių gali būti apsunkintas arba neįmanomas šia Sutartimi nustatytų įsipareigojimų vykdymas; 
3.3.5. sudaryti Paslaugų teikėjui sąlygas, suteikti reikiamą informaciją ir dokumentus, būtinus Paslaugoms teikti; 
3.3.6. apmokėti už laiku ir tinkamai suteiktas Paslaugas;
3.3.7. tinkamai vykdyti kitus įsipareigojimus, numatytus Sutartyje ir jos prieduose bei Lietuvos Respublikos teisės aktuose.
3.4. Užsakovas turi teisę:
3.4.1. nemokėti už tinkamai ir faktiškai suteiktas paslaugas, jeigu pateikta neteisinga sąskaita (kol bus išsiaiškinta su Paslaugų teikėju ir bus pateikta teisinga sąskaita);
	3.4.2. reikalauti, kad tinkamai, laiku ir kokybiškai būtų vykdomi Sutartyje numatyti Paslaugų teikėjo įsipareigojimai, teikti pastabas dėl jos vykdymo, taip pat žodžiu ir raštu nurodyti Paslaugų teikėjui tiekiamų Paslaugų trūkumus ir (ar) neatitikimus; reikalauti, kad jie būtų pašalinti;
	3.4.3. teikti informaciją apie Sutarties turinį bei ją vykdančio Paslaugų teikėjo duomenis asmenims, kurie pagal teisės aktus turi teisę tokią informaciją gauti;
	3.4.4. reikalauti Paslaugų teikėjo sumokėti netesybas Sutartyje nustatyta tvarka ir terminais;
	3.4.5. reikalauti dėl Sutarties pažeidimo patirtų nuostolių atlyginimo;
	3.4.6. vienašališkai nutraukti Sutartį joje nustatyta tvarka;
	3.4.7. kitos Užsakovo teisės nurodytos Sutartyje, teisės aktuose, taikomuose Paslaugų teikimui, ir (ar) kyla iš šios Sutarties esmės.
3.5. Užsakovo paskirti už Sutarties vykdymo priežiūrą atsakingi asmenys bei jų kontaktai: Mokesčių administravimo skyriaus vyriausioji specialistė ........ arba ją pavaduojantis asmuo.
3.6. Užsakovo paskirti už Sutarties ir jos pakeitimų paskelbimą atsakingi asmenys: Viešųjų pirkimų skyriaus vyriausioji specialistė ...........
3.7. Paslaugų teikėjo kontaktinis asmuo, atsakingas už Sutarties vykdymą: ..........

IV. KAINA IR ATSISKAITYMO TVARKA
4.1. Sutarties kainos apskaičiavimo būdas – fiksuotas įkainis. Sutarties kaina yra:
	Pradinė Sutarties vertė, Eur be pridėtinės vertės mokesčio (toliau – PVM)
	

	PVM suma, Eur
	

	Sutarties kaina Eur, su PVM
	


4.2. Šioje Sutartyje Pradinės Sutarties vertė yra lygi maksimaliai pirkimui skirtai lėšų sumai be PVM Sutartyje nurodytų Paslaugų įsigijimui Paslaugų teikėjo pasiūlyme nurodytais įkainiais be PVM. Užsakovas perka Paslaugas pagal poreikį Sutartyje nurodytais įkainiais, neviršijant Sutarties kainos. 
4.3. Sutarties įkainiai:
	Eil. Nr.
	 Paslaugų pavadinimas

	Vieno elektroninio kortelių skaitytuvo mėnesinis aptarnavimo mokestis Eur, be PVM

	1
	2
	3

	1.
	Atsiskaitymų mokėjimo kortelėmis stacionaraus elektroninio kortelių skaitytuvo pagalba aptarnavimo paslaugos
	

	2.
	Atsiskaitymų mokėjimo kortelėmis mobilaus elektroninio kortelių skaitytuvo pagalba aptarnavimo paslaugos
	


4.4. Bendra sutarties kaina apima visus mokesčius bei visas Paslaugų teikėjo tiesiogines ir netiesiogines išlaidas, susijusias su pagal Sutartį teikiamomis paslaugomis, įskaitant, bet neapsiribojant: mokesčiai už atsiskaitymų mokėjimo kortelėmis aptarnavimo paslaugas, įskaitant banko teikiamas atsiskaitymų kortelėmis apdorojimo paslaugas, mokesčiai už stacionarių ir mobilių EKS nuomą, priežiūrą bei reikalingos programinės įrangos sukūrimą, įdiegimą į EKS ir palaikymą ir mokesčiai už mobiliojo ryšio operatoriaus SIM korteles bei patį ryšį.
4.5. Jeigu Sutarties vykdymo metu pasikeičia PVM mokėjimą reglamentuojantys teisės aktai, darantys tiesioginę įtaką Paslaugų teikėjo teikiamų Paslaugų Sutartyje nurodytai kainai / įkainiams, Sutarties kaina / įkainiai perskaičiuojami nekeičiant Paslaugų kainos / įkainio be PVM. Perskaičiavimas įforminamas Susitarimu ne vėliau kaip per 10 (dešimt) darbo dienų nuo PVM mokėjimą reglamentuojančių teisės aktų pasikeitimo, kuris tampa neatskiriama Sutarties dalimi. Perskaičiuota (-as) Sutarties kaina / įkainiai taikoma (-i) už tą Paslaugų dalį, kurios bus teikiamos nuo Šalių pasirašyto Susitarimo įsigaliojimo dienos arba Susitarime nurodytos dienos.
4.6. Bet kuri Sutarties Šalis Sutarties galiojimo metu turi teisę inicijuoti Sutarties kainos / įkainių peržiūrą (keitimą) ne anksčiau kaip po 6 (šeši) mėnesių nuo Sutarties įsigaliojimo dienos (jeigu peržiūra jau buvo atlikta – nuo Susitarimo dėl paskutinio perskaičiavimo pagal šį Sutarties papunkčio įsigaliojimo dienos), jeigu Vartojimo prekių ir paslaugų kainų pokytis (k), apskaičiuotas kaip nustatyta 4.11 papunktyje, viršija 9 procentus . Sutarties kainos / įkainių peržiūra atliekama ne rečiau kaip kas 6 (šeši) mėnesiai.
4.7. Sutarties kaina / įkainiai peržiūrimi tik tai Sutarties daliai, kuri nėra išpirkta, t. y. Paslaugoms, kurios nėra priimtos ir apmokėtos. Vėlesnė Sutarties kainos / įkainių peržiūra negali apimti laikotarpio, už kurį jau buvo atlikta peržiūra.
4.8. Jeigu Paslaugų teikimas vėluoja dėl Paslaugų teikėjo kaltės, uždelstų suteikti Paslaugų kaina / įkainiai nėra perskaičiuojami dėl kainų lygio kilimo (gali būti mažinami, tačiau negali būti didinami).
4.9. Atlikdamos Sutarties kainos / įkainių peržiūrą Šalys vadovaujasi Valstybės duomenų agentūros viešai Oficialiosios statistikos portale paskelbtais Rodiklių duomenų bazės duomenimis. Iš kitos Šalies nereikalaujama pateikti oficialaus Valstybės duomenų agentūros.
4.10. Šalys privalo Susitarime nurodyti vartojimo prekių ir paslaugų indekso reikšmę laikotarpio pradžioje ir jo nustatymo datą, indekso reikšmę laikotarpio pabaigoje ir jo nustatymo datą, kainų pokytį (k), perskaičiuotą Sutarties kainą / įkainius, perskaičiuotą Pradinės Sutarties vertę.
4.11. Nauja Sutarties kaina / įkainiai apskaičiuojami pagal žemiau pateiktą formulę:
, kur a – kaina / įkainis (Eur be PVM) (jei peržiūra jau buvo atlikta, tai po paskutinio perskaičiavimo)
a1 – perskaičiuota (pakeista) kaina / įkainis (Eur be PVM)
k – pagal vartotojų kainų indeksą (pasirinkti bendrą „Vartojimo prekių ir paslaugų“) (apskaičiuotas Vartojimo prekių ir paslaugų kainų pokytis (padidėjimas arba sumažėjimas) (%). „k“ reikšmė skaičiuojama pagal formulę:
, (proc.) kur
Indnaujausias – kreipimosi dėl kainos / įkainių peržiūros išsiuntimo kitai Šaliai dieną paskelbtas naujausias vartojimo prekių ir paslaugų indeksas (pasirinkti bendrą „Vartojimo prekių ir paslaugų“).
Indpradžia – laikotarpio pradžios datos (mėnesio) vartojimo prekių ir paslaugų indeksas (pasirinkti bendrą „Vartojimo prekių ir paslaugų“). Pirmojo perskaičiavimo atveju laikotarpio pradžia (mėnuo) yra Sutarties įsigaliojimo dienos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.
4.12. Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno (Valstybės duomenų agentūra pokyčius skelbia apvalindama iki vieno skaitmens po kablelio) skaitmens po kablelio, o apskaičiuotas įkainis „a1“ suapvalinamas iki dviejų skaitmenų po kablelio.
4.13. Šalis, siekianti Sutarties kainos / įkainių peržiūros, privalo raštu kreiptis į kitą Šalį ir prašyme pateikti visą reikalingą informaciją: Sutarties pavadinimą, numerį, datą, neperduotų ir neapmokėtų Paslaugų sąrašą su kiekiais, indekso reikšmes su nuorodomis į viešus šaltinius Valstybės duomenų agentūros Oficialiosios statistikos portale. Prašyme Šalis neturi teisės nurodyti kito indekso ar prašyti perskaičiavimo pagal kitą indeksą nei nurodytas šioje procedūroje.
4.14. Susitarimas turi būti sudarytas per 10 (dešimt) darbo dienų nuo Šalies pateikto tinkamo prašymo perskaičiuoti Sutarties kainą / įkainius gavimo dienos.
4.15. Susitarimu Šalys neturi teisės keisti procedūroje nurodytos tvarkos ar kitų Sutarties nuostatų, išskyrus, jei keitimas atliekamas pagal Lietuvos Respublikos viešųjų pirkimų įstatymo nuostatas.
4.16. Už per kalendorinį mėnesį suteiktas Paslaugas Užsakovas sumoka Paslaugų teikėjui per 20 (dvidešimt) kalendorinių dienų nuo Paslaugų teikėjo pateiktos sąskaitos faktūros gavimo dienos. Kartu su sąskaita faktūra Paslaugų teikėjas privalo pateikti sąskaitos faktūros detalizavimą. Jeigu Paslaugos teikiamos ne visą kalendorinį mėnesį, Paslaugų kaina apskaičiuojama atitinkamai faktiškam dienų, kuriomis buvo teikiamos paslaugos, skaičiui.
4.17. Sąskaitą(-as) Paslaugų teikėjas gali teikti tik naudodamasis Sąskaitų administravimo bendrosios informacinės sistemos(toliau – SABIS) priemonėmis.
4.18. Užsakovas elektronines sąskaitas priima ir apdoroja naudodamasis informacinės sistemos SABIS priemonėmis, išskyrus jeigu mobilizacijos, karo ar nepaprastosios padėties atveju yra informacinės sistemos SABIS pažeidimų, dėl kurių negalimas Užsakovo ir paslaugų teikėjo bendravimas ir keitimasis informacija naudojantis SABIS.
4.19. Subteikėjams pageidaujant, Užsakovas su jais atsiskaitys tiesiogiai. Užsakovas numato tiesioginio atsiskaitymo galimybę su Sutartyje nurodytais subteikėjais tokiomis sąlygomis ir tvarka:
4.19.1. sudarius Sutartį, Paslaugų teikėjas ne vėliau negu Sutartis pradedama vykdyti, įsipareigoja Užsakovui raštu pateikti tuo metu žinomų subteikėjų pavadinimus, kontaktinius duomenis ir jų atstovus. Užsakovas taip pat reikalauja, kad Paslaugų teikėjas informuotų apie minėtos informacijos pasikeitimus bei naujų subteikėjų pasitelkimą visu Sutarties vykdymo metu;
4.19.2. Užsakovas ne vėliau kaip per 3 (tris) darbo dienas nuo Sutarties 4.19.1 papunktyje nurodytos informacijos gavimo dienos raštu informuoja subteikėjus apie tiesioginio atsiskaitymo galimybę;
4.19.3. subteikėjas, norėdamas pasinaudoti tokia galimybe, raštu pateikia prašymą Užsakovui. Kai subteikėjas išreiškia norą pasinaudoti tiesioginio atsiskaitymo galimybe, sudaroma trišalė sutartis tarp Užsakovo, Paslaugų teikėjo ir šio subteikėjo, kurioje aprašoma tiesioginio atsiskaitymo su subteikėju tvarka, atsižvelgiant į Sutartyje ir subteikimo sutartyje nustatytus reikalavimus;
4.19.4. tiesioginio atsiskaitymo su subteikėjais galimybė nekeičia Paslaugų teikėjo atsakomybės dėl Sutarties įvykdymo.
4.20. Užsakovas privalo pervesti mokėjimus Paslaugų teikėjui į Paslaugų teikėjo banko sąskaitą, nurodytą Sutartyje.
4.21. Jeigu Šalys sudaro trišalį susitarimą su subteikėju, Užsakovas privalo pervesti subteikėjui mokėtiną sumą į subteikėjo banko sąskaitą, nurodytą trišaliame susitarime, o likutį pervesti į Paslaugų teikėjo banko sąskaitą po to, kai pagal Sutarties ir trišalio susitarimo reikalavimus sudaromas suteiktų Paslaugų perdavimo–priėmimo aktas ir Paslaugų teikėjas pateikia sąskaitą už suteiktas Paslaugas Užsakovui.
4.22. Atsiskaitymai vykdomi eurais.

V. ŠALIŲ ATSAKOMYBĖ
5.1. Už įsipareigojimų, prisiimtų Sutartimi, nevykdymą arba netinkamą vykdymą Šalys atsako įstatymų nustatyta tvarka, atsižvelgdamos į Sutartyje nustatytus ypatumus.
5.2. Paslaugų teikėjas atsako už visus pagal Sutartį prisiimtus įsipareigojimus, nepaisant to, ar jiems vykdyti bus pasitelkti tretieji asmenys.
5.3. Jeigu Paslaugų teikėjas Sutarties 1 priede nustatytu laiku nepradeda teikti Paslaugų ar Paslaugas suteikia netinkamai, Užsakovas įgyja teisę reikalauti sumokėti 200,00 Eur baudą už kiekvieną Paslaugų nesuteikimo (pavėluoto suteikimo) atvejį.
5.4. Jei Užsakovas, gavęs tinkamai pateiktą ir užpildytą sąskaitą, uždelsia atsiskaityti už tinkamai Paslaugų teikėjo suteiktas kokybiškas Paslaugas per Sutartyje nurodytą terminą, Paslaugų teikėjas nuo kitos nei nustatytas terminas dienos skaičiuoja Užsakovui 0,02 (dvi šimtosios) procento dydžio delspinigius nuo neapmokėtos sumos be PVM už kiekvieną vėlavimo dieną.
5.5. Netesybų sumokėjimas neatleidžia Sutarties Šalių nuo Sutarties sąlygų vykdymo.
5.6. Visais atvejais netesybų dydis negali viršyti bendros Sutarties kainos. 
5.7. Tuo atveju, jei paaiškėja, kad kuris nors iš šioje Sutartyje pateiktų pareiškimų ar garantijų buvo iš esmės neteisingas, melagingas ar klaidinantis, Šalis pažeidėja nukentėjusiai Šaliai privalo atlyginti visus tiesioginius nuostolius, kuriuos nukentėjusioji Šalis patyrė dėl tokio neteisingo, melagingo ar klaidinančio pareiškimo ar garantijos.
5.8. Šioje Sutartyje numatytos teisių gynybos priemonės neapriboja Šalių teisės pasinaudoti kitomis teisėtomis teisių gynybos priemonėmis.
5.9. Šalių atsakomybė pagal šią Sutartį yra apribota tiesioginiais nuostoliais – nė viena iš Šalių negali būti laikoma atsakinga kitai Šaliai dėl pelno praradimo, dėl nuostolių, kylančių iš sutarties, kurią Šalis sudarė su trečiuoju asmeniu, arba dėl bet kurių kitų netiesioginių nuostolių ar žalos, susijusių su Sutartimi. 
5.10. Atsakomybės apribojimai pagal Sutartį netaikomi, kai žala padaroma tyčia arba dėl didelio neatsargumo, padaroma neturtinė žala, sužalojama sveikata ar atimama gyvybė, taip pat kai padaroma žala (nuostoliai) tretiesiems asmenims, įskaitant atvejus, jeigu vienos Šalies padarytą žalą tretiesiems asmenims atlygina kita Šalis.
5.11. Pasibaigus Sutarties galiojimui, Šalys neatleidžiamos nuo atsakomybės už Sutarties pažeidimą. Pasibaigus Sutarties galiojimui, Šalys nepraranda teisės reikalauti atlyginti dėl Sutarties nevykdymo patirtus nuostolius bei sumokėti netesybas. 

VI. GINČŲ SPRENDIMO TVARKA
[bookmark: _DV_M156]6.1. Bet koks ginčas ir (ar) reikalavimas, kylantis iš šios Sutarties ar susijęs su ja, ar iš šios Sutarties pažeidimo, nutraukimo ar negaliojimo, bus sprendžiamas Šalių tarpusavio susitarimu.
[bookmark: _DV_M157][bookmark: _DV_C127][bookmark: _DV_M159]6.2. Kilus ginčui Sutarties Šalys raštu išdėsto savo nuomonę kitai Šaliai ir pasiūlo ginčo sprendimą. Gavusi pasiūlymą ginčą spręsti derybomis, Šalis privalo į jį atsakyti per 10 (dešimt) dienų. Ginčas turi būti išspręstas per ne ilgesnį nei 30 (trisdešimt) dienų terminą nuo derybų pradžios.
6.3. Šalims nepasiekus susitarimo, toks ginčas ar reikalavimas, kylantis iš šios Sutarties ar susijęs su šia Sutartimi, jos pažeidimu, nutraukimu ir negaliojimu, bus sprendžiamas teismine tvarka atitinkamame Lietuvos Respublikos teisme, teritorinį teismingumą nustatant pagal Užsakovo buveinę. 

VII. FORCE MAJEURE
	7.1. Atsakomybė pagal Sutartį netaikoma, taip pat Šalys gali būti visiškai ar iš dalies atleistos nuo civilinės atsakomybės šiais pagrindais:
	7.1.1. dėl nenugalimos jėgos (force majeure) – taikomos Lietuvos Respublikos civilinio kodekso 6.212 straipsnio ir Lietuvos Respublikos Vyriausybės 1996 m. liepos 15 d. nutarimu Nr. 840 „Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo” patvirtintų taisyklių nuostatos;
	7.1.2. dėl Europos Sąjungos valstybių veiksmų – kai prievolę pagal Sutartį įvykdyti neįmanoma dėl privalomų ir nenumatytų Europos Sąjungos valstybės institucijų veiksmų (aktų), kurių Šalys neturėjo teisės ginčyti ir šie veiksmai negalėjo būti iš anksto numatyti.
	7.2. Šalis, prašanti ją atleisti nuo atsakomybės, privalo pranešti kitai Šaliai apie nenugalimos jėgos aplinkybes nedelsiant, bet ne vėliau kaip per 5 (penkias) dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Šalis taip pat turi pateikti kitai Šaliai atitinkamą pranešimą, kai išnyksta įsipareigojimų nevykdymo pagrindas.
	7.3. Pagrindas atleisti Šalį nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu Šalis laiku neišsiunčia pranešimo arba neinformuoja, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.
	7.4. Jeigu nenugalimos jėgos (force majeure) aplinkybės tęsiasi ilgiau negu 1 (vieną) mėnesį nuo pranešimo apie jas gavimo dienos, bet kuri Šalis gali nutraukti Sutartį apie tai pranešusi kitai Šaliai prieš 5 (penkias) darbo dienas. Nenugalima jėga nelaikoma tai, kad Šalis neturi reikiamų finansinių išteklių arba skolininko kontrahentai pažeidžia savo prievoles, arba skolininkas pažeidžia savo prievoles kontrahentams.

VIII. SUTARTIES GALIOJIMAS, PAKEITIMAS, NUTRAUKIMAS
8.1. Ši Sutartis laikoma sudaryta, kai ją pasirašo abi Šalys, ir galioja iki visiško Šalių sutartinių prievolių įvykdymo.
8.2. Sutartis gali būti nutraukta:
8.2.1. Lietuvos Respublikos viešųjų pirkimų įstatymo 90 straipsnyje numatytais atvejais;
8.2.2. Šalių rašytiniu susitarimu;
8.2.3. Užsakovas, raštu įspėjęs Paslaugų teikėją prieš 10 (dešimt) kalendorinių dienų, turi teisę vienašališkai nutraukti Sutartį ar jos dalį prieš terminą šiais atvejais: 
8.2.3.1. kai Paslaugų teikėjas nevykdo (netinkamai vykdo) sutartinių įsipareigojimų; 
8.2.3.2. kai Paslaugų teikėjas sudaro subteikimo sutartį be Užsakovo išankstinio rašytinio sutikimo;
8.2.3.3. kai Paslaugų teikėjas bankrutuoja arba jis yra likviduojamas, kai sustabdo ūkinę veiklą arba įstatymuose ir kituose teisės aktuose numatyta tvarka susidaro analogiška situacija;
8.2.3.4. kai Paslaugų teikėjas teismo sprendimu pripažintas kaltu dėl sukčiavimo, korupcijos ar kitų panašaus pobūdžio veikų padarymo;
8.2.3.5. kai keičiasi Paslaugų teikėjo organizacinė struktūra – juridinis statusas, pobūdis ar valdymo struktūra ir tai gali turėti įtakos tinkamam Sutarties įvykdymui;
8.2.3.6. pasikeičia (pablogėja) Užsakovo finansinė padėtis ar Užsakovas negauna arba netenka finansavimo ir dėl šios priežasties nusprendžia nutraukti Sutartį;
8.2.3.7. nebelieka perkamų Paslaugų poreikio
8.2.3.8. Paslaugų teikėjas atsisako pašalinti arba nepašalina Paslaugų trūkumų per Užsakovo nustatytus protingus terminus;
8.2.3.9. Paslaugų teikėjas pažeidžia Sutartį arba įstatymus bei kitus teisės aktus ir per Užsakovo rašytinėje pretenzijoje nurodytą terminą neištaiso pažeidimo.
8.2.4. Paslaugų teikėjas turi teisę vienašališkai nutraukti Sutartį, įspėjęs Užsakovą raštu prieš ne trumpesnį nei 30 (trisdešimties) dienų terminą, jeigu Užsakovas pažeidžia atsiskaitymo su Paslaugų teikėju terminus (išskyrus atvejus, kai Užsakovas naudojasi savo teise sulaikyti mokėjimus), ir Užsakovo skola paslaugų teikėjui viršija 20 (dvidešimt) proc. Pradinės sutarties vertės ir Užsakovas, gavęs Paslaugų teikėjo pretenziją, per 30 (trisdešimt) dienų nesumoka Paslaugų teikėjui mokėtinų sumų.
8.3. Sutartį nutraukus dėl Paslaugų teikėjo kaltės, be jam priklausančio atlyginimo už Užsakovo įsigytas Paslaugas, Paslaugų teikėjas neturi teisės į jokių patirtų nuostolių ar žalos kompensaciją.
8.4. Sutarties sąlygos Sutarties galiojimo laikotarpiu gali būti keičiamos LR viešųjų pirkimų įstatymo 89 straipsnyje nustatyta tvarka.
8.5. Sudarytos Sutarties Šalis gali būti pakeista LR viešųjų pirkimų įstatymo 89 straipsnio 1 dalies 4 punkte numatytais atvejais.
8.6. Sutarties sąlygų keitimą gali inicijuoti kiekviena Šalis, pateikdama kitai Šaliai atitinkamą prašymą bei jį pagrindžiančius dokumentus. Šalis, gavusi tokį prašymą, privalo jį išnagrinėti per 20 (dvidešimt) kalendorinių dienų ir kitai Šaliai pateikti motyvuotą raštišką atsakymą. 
8.7. Sutarties sąlygų pakeitimas turi būti įformintas papildomu susitarimu ir pasirašytas abiejų Šalių.

IX. KONFIDENCIALUMAS IR ASMENS DUOMENŲ APSAUGA
	9.1. Šalys įsipareigoja laikytis konfidencialumo ir be kitos Šalies rašytinio sutikimo neatskleisti tos Šalies informacijos, nurodytos kaip konfidencialios, jokiems Šalies darbuotojams, su Šalimi susijusiems ar kitiems tretiesiems asmenims, kuriems nėra būtina šią informaciją naudoti jų darbo tikslais, išskyrus žemiau nurodytus atvejus.
	9.2. Šalis turi teisę atskleisti kitos Šalies konfidencialią informaciją šiais atvejais:
	9.2.1. konfidencialios informacijos atskleidimas yra būtinas tinkamam Šalies teisių ar pareigų pagal Sutartį įgyvendinimui – tačiau tokiu atveju informaciją galima atskleisti tik ta apimtimi, kiek tai yra reikalinga sutartinių teisių ar pareigų įgyvendinimui, ir tik tokiems tretiesiems asmenims, kuriems būtina, su sąlyga, kad konfidencialią informaciją gaunantys tretieji asmenys prisiima tokius pačius konfidencialumo įsipareigojimus, kokie yra nustatyti šioje Sutartyje. Jeigu tretieji asmenys atskleidžia konfidencialią informaciją, Šalis atsako už jų veiksmus kaip už savo;
	9.2.2. konfidencialią informaciją yra būtina atskleisti pagal įstatymų bei kitų teisės aktų reikalavimus, įskaitant atvejus, kai to reikalauja viešojo administravimo subjektai, taip, kai jie apibrėžti Lietuvos Respublikos viešojo administravimo įstatyme.
	9.3. Prieš atskleisdama konfidencialią informaciją, Šalis privalo informuoti kitą Šalį (tiek, kiek tai nedraudžiama pagal įstatymus bei kitus teisės aktus) apie būtinybę arba gautą viešojo administravimo subjekto reikalavimą atskleisti konfidencialią informaciją ir imtis protingų priemonių, siekdama užtikrinti atskleistos informacijos konfidencialumą.
	9.4. Šalis atsako:
	9.4.1. už bet kokį neteisėtą, įskaitant atsitiktinį, kitos Šalies konfidencialios informacijos ar bet kurios jos dalies atskleidimą ar perdavimą arba konfidencialios informacijos neteisėtą naudojimą;
	9.4.2. už tai, kad nesiėmė visų protingų veiksmų, kad išsaugotų ir apsaugotų kitos Šalies konfidencialią informaciją ar bet kurią jos dalį, užkirstų kelią tolesniam jos neteisėtam atskleidimui, perdavimui ar naudojimui.
	9.5. Šalis nepagrįstai atskleidusi kitos Šalies konfidencialią informaciją privalo sumokėti kitai Šaliai Specialiosiose sąlygose nurodyto dydžio baudą.
	9.6. Šalys įsipareigoja užtikrinti asmens duomenų saugumą bei asmens duomenų tvarkymą vykdyti teisėtai, vadovaujantis 2016 m. balandžio 27 d. priimto Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) ir kitų teisės aktų, reglamentuojančių asmens duomenų tvarkymą, nuostatomis.
	9.7. Šalys patvirtina, kad jeigu siekiant užtikrinti tinkamą Sutarties vykdymą bus tvarkomi asmens duomenys, Šalys įsipareigoja sudaryti atskirą susitarimą dėl duomenų tvarkymo, kuriuo nustato duomenų tvarkymo dalyką ir trukmę, duomenų tvarkymo pobūdį ir tikslą, asmens duomenų rūšis ir duomenų subjektų kategorijas bei duomenų valdytojo prievoles ir teises.

X. SUBTEIKĖJAI
10.1. Paslaugų teikėjas Sutarties vykdymui gali pasitelkti subteikėjus, tačiau už tinkamą ir kokybišką Sutarties vykdymą Užsakovui visiškai atsako Paslaugų teikėjas. Paslaugų teikėjas patvirtina, kad Sutarties vykdymui pasitelks šiuos subteikėjus: .............
10.2. Paslaugų teikėjas visiškai atsako už kokybišką Sutarties vykdymą ir atlikimą laiku, taip pat visiškai atsako už bet kurių trečiųjų asmenų, kuriuos jis gali samdyti Sutarties vykdymui, darbą. Susitarimas, pagal kurį vykdymui dalies savo įsipareigojimų, numatytų Sutartyje, vykdymui pasitelkia trečiuosius asmenis, yra laikomas subtiekimo sutartimi, kuris turi atitikti žemiau nurodytus reikalavimus:
10.2.1. toks susitarimas turi būti rašytinis;
10.2.2. Paslaugų teikėjas Sutarčiai vykdyti, išskyrus Sutarties 10.2.3 punkte numatytą atvejį, turi pasitelkti tik tuos subteikėjus, kurie numatyti Paslaugų teikėjo pasiūlyme. Užsakovo sutikimas, kad sutartiniams įsipareigojimams vykdyti būtų pasitelkiamas subteikėjas, neatleidžia Paslaugų teikėjo nuo jokių jo įsipareigojimų pagal Sutartį;
10.2.3. Vykdant Sutartį, gali būti pasitelkiami naujas (-i) subteikėjas (-iai). Paslaugų teikėjas, pasitelkdamas naują (-us) subteikėją (-us), turi apie tai per 3 (tris) darbo dienas raštu informuoti Užsakovą, nurodydamas subteikėjo (-ų) pakeitimo priežastis. Naujo (-ų) subteikėjo (-ų) pasitelkimą Užsakovas kartu su Paslaugų teikėju įformina rašytiniu susitarimu prie sudarytos Sutarties, kuris pasirašomas abiejų Sutarties Šalių, ir šie dokumentai yra neatskiriama Sutarties dalis. Sutarties vykdymo metu, kai subteikėjai netinkamai vykdo įsipareigojimus Paslaugų teikėjui, taip pat tuo atveju, kai subteikėjas (-ai) nepajėgus (-ūs) vykdyti įsipareigojimų Paslaugų teikėjui dėl iškeltos bankroto bylos, pradėtos likvidavimo procedūros ir pan. padėties, Paslaugų teikėjas gali pakeisti subteikėją (-us). Apie tai jis turi raštu informuoti Užsakovą per 3 (tris) darbo dienas. Gavęs tokį pranešimą, Užsakovas kartu su Paslaugų teikėju sudaro susitarimą dėl subteikėjo (-ų) pakeitimo, kurį pasirašo abi Šalys. Naujas (-i) subteikėjas (-ai) turi atitikti Paslaugų teikėjui nustatytus kvalifikacinius reikalavimus. Susitarimas dėl subteikėjo (-ų) pakeitimo ar naujo (-ų) subteikėjo (-ų) pasitelkimo pasirašomas tik Užsakovui patvirtinus, kad subteikėjo (-ų) kvalifikacija atitinka pirkimo dokumentuose nustatytus kvalifikacijos reikalavimus. Šie dokumentai yra neatskiriama Sutarties dalis. 
10.2.4. šios sąlygos dėl subtiekimo taikomos tik tuomet, jei pasiūlyme Paslaugų teikėjas nurodė, kad subteikėjus pasitelks.
10.3. Nei viena šios Sutarties Šalis neturi teisės perleisti savo teisių ir pareigų, kylančių iš šios Sutarties, tretiesiems asmenims.

XI. JUNGTINĖS VEIKLOS PARTNERIŲ KEITIMAS
11.1. Paslaugų teikėjas, vykdantis Sutartį jungtinės veiklos pagrindu, turi teisę atsisakyti jungtinės veiklos partnerio (toliau – partneris), jei dėl objektyvių ir pagrįstų aplinkybių partneris nebegali vykdyti Sutarties, įskaitant, bet neapsiribojant atvejais, kai partneris neatitinka Viešųjų pirkimų įstatymo ar kitų teisės aktų nuostatų, partnerio sunki finansinė būklė, lemianti Sutarties nevykdymą ir (ar) atsisakymą ją vykdyti ar atsirado kitos nenumatytos objektyvios priežastys, lemiančios partnerio pasitraukimą iš jungtinės veiklos sutarties. 
11.2. Paslaugų teikėjas, vykdantis Sutartį jungtinės veiklos pagrindu, turi teisę pakeisti partnerį, jei dėl reorganizavimo, restruktūrizavimo ar bankroto procedūrų, pradinio partnerio teises ir pareigas visiškai arba iš dalies perima kitas partneris. Toks Paslaugų teikėjo pakeitimas negali lemti kitų esminių Sutarties pakeitimų ir taip negali būti siekiama išvengti Viešųjų pirkimų įstatymo ir kitų teisės aktų taikymo.
11.3. Paslaugų teikėjas privalo ne vėliau nei prieš 10 (dešimt) darbo dienų iki numatomo partnerio keitimo arba atsisakymo pateikti Užsakovui argumentuotą rašytinį prašymą ir šiuos dokumentus:
11.3.1. prašymą pakeisti Paslaugų teikėjo sudėtį ir įrodymus, pagrindžiančius bent vieną partnerio atsisakymo ar keitimo aplinkybę, nurodytą Sutartyje;
11.3.2. naujos jungtinės veiklos sutarties ar esamos jungtinės veiklos sutarties pakeitimo kopiją, kurioje, jeigu partneris pasitraukia, turi būti nurodyta, kad pasitraukiančiojo partnerio įsipareigojimus visa apimtimi perima pasiliekantis jungtinės veiklos partneris (toliau – pasiliekantysis partneris); 
11.3.3. pasiliekančiojo ar naujai pasitelkiamo partnerio kvalifikaciją patvirtinančius dokumentus. Visais atvejais pasiliekančiojo partnerio ar naujai pasitelkto partnerio kvalifikacija turi būti ne žemesnė nei pasitraukiančiojo partnerio (atitinkanti pirkimo dokumentuose nustatytus kvalifikacijos reikalavimus, kuriuos atitiko pasitraukiantysis partneris, ir atitinkanti pasitraukiančiojo partnerio pasiūlyme nurodytą specialistų kvalifikaciją ir kitas sąlygas pirkimo dokumentuose nustatytiems kokybiniams kriterijams pagrįsti (jei taikoma). Jei pasitelkiamas naujas partneris, taip pat, vadovaujantis pirkimo dokumentuose nurodytais reikalavimais, pateikiami dokumentai, pagrindžiantys pasitelkiamo partnerio pašalinimo pagrindų nebuvimą ir atitiktį nacionalinio saugumo interesams bei kilmės reikalavimams (jei taikoma).
11.4. Užsakovas, gavęs Paslaugų teikėjo prašymą su kitais Sutartyje nurodytais dokumentais, per 10 (dešimt) darbo dienų įvertina keitimo galimybes ir raštu informuoja Paslaugų teikėją apie Sutarties nutraukimą arba apie leidimą atsisakyti ar pakeisti partnerį. Užsakovui sutikus, Šalys pasirašo Susitarimą, kuris laikomas neatsiejama Sutarties dalimi. 

XII. KITOS SĄLYGOS
12.1. Šalys įsipareigoja nedelsiant informuoti viena kitą apie visus naujus įvykius ir aplinkybes, galinčius turėti įtakos tinkamam Sutarties vykdymui.
12.2. Sutarties Šalys susirašinėja lietuvių kalba. Jei Sutartyje nenustatyta kitaip, visi pranešimai, sutikimai ir kitas susižinojimas, kuriuos Šalis gali pateikti pagal šią Sutartį, bus laikomi galiojančiais ir įteiktais tinkamai, jeigu yra asmeniškai pateikti kitai Šaliai ir gautas patvirtinimas apie gavimą arba išsiųsti registruotu paštu, faksu, elektroniniu paštu (patvirtinant gavimą) toliau nurodytais adresais ar fakso numeriais, kitais adresais ar fakso numeriais, kuriuos nurodė viena Šalis, pateikdama pranešimą.
12.3. Šalys privalo informuoti viena kitą apie jų teisinio statuso, adresų, telefonų numerių, elektroninio pašto adresų, kitų rekvizitų, atsakingų asmenų pasikeitimą ne vėliau kaip per 2 (dvi) darbo dienas jiems pasikeitus.

XIII. BAIGIAMOSIOS NUOSTATOS
13.1. Sutartis sudaryta lietuvių kalba dviem vienodą juridinę galią turinčiais egzemplioriais, po vieną kiekvienai Šaliai su priedais, kurie yra neatskiriama Sutarties dalis, išskyrus atvejus, kai vienas Sutarties egzempliorius pasirašomas abiejų Šalių atstovų elektroniniais parašais.
13.2. Sutarčiai ir visoms iš Sutarties atsirandančioms teisėms ir pareigoms taikomi Lietuvos Respublikos įstatymai ir kiti norminiai teisės aktai. 

XIV. SUTARTIES PRIEDAI
14.1. 1 priedas - Techninė specifikacija.

XV. ŠALIŲ REKVIZITAI
	
	Užsakovas
	Paslaugų teikėjas

	Pavadinimas
	Muitinės departamentas prie Lietuvos Respublikos finansų ministerijos
	

	Juridinio asmens kodas
	188656838
	

	Adresas
	A. Jakšto g. 1, LT-01105 Vilnius
	

	PVM mokėtojo kodas
	LT886568314
	

	Atsiskaitomoji sąskaita
	Nr. LT144040063610000196
	

	Bankas, banko kodas
	Valstybės iždas
	

	Telefonas
	+370 5 266 6111
	

	El. paštas
	muitine@lrmuitine.lt
	

	Šalies atstovas
	Darius Žvironas
	

	Atstovavimo pagrindas
	Muitinės departamento prie Lietuvos Respublikos finansų ministerijos nuostatai

